[VIDEO] Janko Baljak: PSG ostaje dosledan principima na kojima je nastao | Novosti | Pokret slobodnih građana\n[VIDEO] Janko Baljak: PSG ostaje dosledan principima na kojima je nastao\nPrepucavanja na relaciji Beograd-Zagreb dosadila su "i Bogu i narodu", izjavio je reditelj Janko Baljak i dodao da takva situacija služi i jednima i drugima na vlasti, uglavnom da se "zabašure problemi". Baljak kaže i da su pregovori Pokreta slobodnih građana i Đilasa za sada završeni, ali da je uveren da će do neke vrste saveza ipak doći.\n"Dosadili su 'i Bogu i narodu', ovaj cirkus i Vučićev performans toplo-hladno sa susedima, koji nas svake nedelje dovodi u poluratnu situaciju. To služi i jednima i drugima, obe vrhuške se hrane tom ratno huškačkom politikom...Time se odvraćaju stvari s mnogo bitnijih tema, da se zabašure problemi u Er Srbiji, da se na mala vrata uvede neki zakon"; izjavio je Baljak u Novom danu na N1.\nPrema njegovim rečima, situaciju u kojoj se proizvodi veštačka tenzija, Vučić koristi "do jedne mere koja je postala bizarna".\n"On koristi Vulina kao svog klovna i Šešelja koji je šatro u opoziciji na sličan način", kaže reditelj.\nO Vučićevoj poseti Hrvatskoj, Baljak kaže: "Šta mi imamo od tog odnosa? Sećam se da je stavljen moratorijum na zapaljive izjave, i videli smo koliko je to trajalo, sigurno nije 100 dana", koliko je Vučić rekao da će trajati zabrana.\nPregovori PSG i Đilasa "za sada završeni"\nGovoreći o nedavnim pregovorima PSG-a i Dragana Đilasa o formiranju opozicionog saveza, Baljak kaže da su ti pregovori, koliko on znam završeni, ali da misli da će na kraju do neke vrste saveza ipak doći.\n"Pregovori su završeni koliko znam, ono saopštenje PSG od pre par dana, posle toga se ništa nije dešavalo. Ja mislim da će do neke vrste saveza doći, ali do ovakvog kakav je predložen, sigurno neće", izjavio je Baljak.\nO tome šta je sporno u predlogu za savez, Baljak kaže da "sporne nisu sao Dveri, nego i shvatanje politike".\n"Nisu samo Dveri sporne, nego i shvatanje politike. Svi koji smo u pokretu, ljudi smo koji doživljavaju politiku na potpuno drugačiji način. Naša ideja je plemenita, da vrtatimo moralni dignitet bavljenja politikom. Đilas i ljudi koji su predložili ovakvu vrstu saveza doživljavaju politiku na drugačiji način", rekao je Baljak.\nPojašnjavajući o kakvoj vrsti politikje je mislio, gost N1 kaže: "Politika nije biznis, moguće je biti neki biznismen, okupiti tim menadžera i sa određenim interesnim sferama praviti neki blok koji neće imati nikavu težinu osim da bude drugi SNS. Nije osnovni cilj srušiti Vučića, nego da iz korena promenimo Srbiju na način na koji ona treba da izgleda".\nPodršku koju je PSG dao Đilasu na beogradskim izborima početkom marta, Baljak objašnjava time da na tim izborima "i nije bilo puno politike"\n"Nije bilo puno politike, mi smo podržali Đilasa za koga smatramo da je na pristojan način vodio Beograd, da nas tada nije bilo sramota da živimo u gradu, uz brojne rezerve i na njegov rad, ali smatrali smo da smo doneli neku pragmatičnu odluku. Ona se pokazala kao dobra, jer smo ušli u Skupštinu grada i sada možemo da nastavimo našu priču", rekao je Baljak.\n"Desilo se to što ne možemo sve ispočetka da radimo. Ideja da se ukinu organizacije kao PSG ili Narodna stranka i registruje savez, znači da sve što je urađeno prethodnih godina 'pada u vodu'. Da se zabrani političko mišljenje u savezu...da bi recimo trebalo da u svim gradovima gde je najjača Narodna stranka, ona stavi svoju organizaciju na raspolaganje savezu, koji bi se registrovao kao politička organizacija", pojasnjava Baljak.\nPSG je, kako je rekao, predlagao drugi model, gde je saradnja i dalje jako čvrsta, ali gde političke organizacije mogu da i dalje izražavaju svoje političko mišljenje.\n"Pregovori postojali jesu, jedino što naš predlog, nazvan 381, nije uzet u obzir od Đilasa. Bila je varijanta 'uzmi ili ostavi' i tu se cela priča završila. Uz potpuno nepotrebno bavljenje samim pregovorima u trenutku kada su se u zemlji dešavale loše stvari, a kada se opozicija bavila samom sobom", rekao je gost N1.\nOn smatra da se sa pregovorima o savezu požurilo, jer, kaže, u skorije vreme neće biti izbora, bez obzira na nepredvidljivost Aleksandra Vučića.\n"Ne znam zašto je moralo da se sve dešava tako brzo i zašto smo stavljeni pred svršen čin", dodao je.\nO tome da PSG ne želi da sarađuje sa nekim opozicionim partijama i pokretima, poput Dveri, Baljak kaže: "Nismo kruti, već smo principijelni i nadam se da će građani nagraditi tu vrstu principijelnosti".\nJa ne mogu sa svima, ne mogu da zarad nekih političkih interesa, sedim s nekim ljudima za istim stolom. Izgubio se elementarni politički nivo osobe koja pripada nečemu, nekoj organizaciji, koaliciji, dodao je Baljak.\n"Mi smo napravili manifest sa elemenarnim vrednostima za koje se pokret zalaže. Rušenje Vučića jeste jedan od ciljeva, ali ne i najvažniji. Nije cilj da 'sjaše Kurta a uzjaše Murta'. Cilj je iz korena promeniti vlast, ali ne u nekoj priči koja je lišena politike, gde se svi zbog biračkog glasa suzdržavaju da kažu šta misle o EU, o Kosovu, o budućnosti Srbije. Nećemo da flertujemo na taj način s biračkim telom Srbije", naglasio je gost N1.\n"Kosovu bih dao i dvosed u UN ako će to rešiti probleme"\nGovoreći o dešavanjima u vezi s Kosovom i o platformi o postizanju konsenzusa za rešavanje pitanja od nacionalnog interesa koju je predložio predsednik Demokratske partije Kosova Kadri Veselji, balajk kaže da se radi o "kupšovini vremena".\n"Ne znam motive, ali je u pitanju kupovina vremena i sa jedne i sa druge strane. Mi smo žrtve tih dnevno političkih stvari, Haradinaj se bori za poziciju u vlasti, Vučić se bori sa svoje strane, tako da mi ne znamo nikada pravu istinu kada je u pitanju Kosovo", kaže Baljak.\nPotvrđujući stav koji je o tome izneo i lider PSG Saša Janković, da bi Kosovu trebalo dati stolicu u UN, Baljak je dodao:\n"Što se mene tiče, ja bih im dao i dvosed i trosed, ako bih bio siguran da će se stvari rešiti".\n"Neki mladi ljudi su taoci ovih velikih političkih igara i što se tiče Srba i što se tiče Albanaca. Nismo nikada seli i razgovarali, ne na nivou Vučića i Haradinaja, nego sa nekim običnim ljudima, mladima, koji su željni nekib stvari, putovanja", rekao je reditelj.\n"Više puta sam bio u Kosovskoj Mitrovici i video sam svu težinu života na Kosovu, koliko su neke stvari koje su nama najjednostavnije, počev od dokumenata, tablica, za njih užasno komplikovane. Umesto da se trudimo da tim ljudim olakšavamo život, mi pravimo incidente, a onda se vratimo u Beograd", ocenio je Baljak.\nDavanje stolice Kosovu u UN ne mora da znači priznanje nezavisnosti te zemlje.\n"Po onom principu koji smo mi izneli, to ne znači priznanje Kosova, ali bi olakšao sve ove stvari o kojima smo pričali. I taj predlog je po meni sasvim legitiman", rekao je Baljak.\nPrema njegovim rečima, taj model možda nije najbolji, ali kako kaže, sve je bolje od 'pat pozocije' i zamrznutog dijaloga.\n"Bolje rešenje je prihvatiti realnost, da ta država po svim svojim funkcijama jeste nezavisna, da srpski poslanici učestvuju u organima vlasti i koalicioni su partner haradinaju, zar to ne znači priznanje, zar je gore od toga dati im stolicu u UN?", upitao je Baljak.\nO tome što je Španija stavila veto na predlog teksta zajedničke deklaracije planirane za objavljivanje tokom samita u Sofiji, Baljak kaže da "Španija gleda svoje interese, a ne interese Srbije".\n"Španija gleda svoje interese vrlo pragmatično. Ne vidim da to ima bilo kakve veze sa Srbijom. Oni hoće da pokažu svoju čvrstinu. Pozicije Španije i Srbije su različite. Španija je mnogo veća i moćnija zemlja od nas, ljudi gledaju svoje interese, nema nikakve veze sa bilo kakvom solidarnošću sa Srbijom i našom pozicijom", kaže Baljak.\nNa to da li Srbija treba da ide na samit u Sofiji, Baljak je upitao: A koji bi poruku Srbija poslala neodlaskom u Sofiju?".\n"Mislim da treba da se razgovara, Srbija treba da ide u Sofiju, jer izlazak iz bilo kakvih razgovora ne donosi ništa dobro", rekao je reditelj.


"Spoljno-trgovinska razmena Slovenije i Srbije, uprkos covidu 19, u prvih šest meseci 2020. ostala je na sličnom nivou kao prošle godine i iznosi više od 700 miliona evra", kaže za Tanjug Nikola Papak, direktor predstavništva Privredne komore Srbije u Sloveniji, i ističe da je to veliki uspeh.\nPapak istovremeno ukazuje da postoji veliki interes ne samo velikih kompanija iz Srbije, već i malih i srednjih firmi za tržište Slovenije kao takvo ili kao poslovne baze za osvajanje EU tržišta.\nU Sloveniji je registrovano više od 2.000 kompanija u većinskom vlasništvu pravnih ili fizičkih lica iz Srbije.\nProšle godine je sa Slovenijom trgovalo više od 4.400 srpskih kompanija, a povećava se i broj manjih kompanija iz Srbije, koje svoju priliku traže na slovenačkom tržštu.\nPredstavnik PKS u Sloveniji ističe da je ukupna vrednost srpskih investicija u Sloveniji dostigla pola milijarde evra.\nEvropska komisija na jesen predstavlja PLAN ZA RAST ekonomije Balkana\nU Srbiji je registrovano oko 1.200 kompanija koje su u većinskom vlasništvu slovenačkog kapitala.\n"Po broju investicionih projekata, Slovenija je četvrta, iza Nemačke, Italije i Austrije. Slovenačke kompanije u Srbiji zapošljavaju oko 25.000 ljudi, te kompanije su među vodećim srpskim izvoznicima i uspešno su promovisale Srbiju kao povoljno i prijateljsko okruženje", zaključio je Nikola Papak.\nSrpska nacionalna avio-kompanija "Er Srbija" će od 9. novembra, letom Beograd-Moskva, obnoviti letove prema Ruskoj Federaciji, koji su bili obustavljeni usled epidemije virusa korona.\nAmerička kompanija Amazon saopštila je da je na određeno vreme zaposlila 100.000 ljudi zbog porasta narudžbina putem interneta uoči novembarskih praznika u SAD.


Vesti > Urbane zelene oaze\nDa možete da birate gde da živite, verovatno biste se trudili da izaberete mesto u kome nema zagađenog vazduha, ni buke, ali da ima zelenila, čistih reka i jezera, kao i da na putu do posla ili škole ne nailazite na opuške cigareta ili plastične kese. Odlično bi bilo ako uz to energiju dobijate iz obnovljivih izvora, kao što su vetar ili solarne elektrane.\nIako je ovo utopija za mnoge gradove širom sveta, postoje i oni koji se godinama unazad trude da budu „zeleniji“ i „održiviji“. S obzirom da danas skoro polovina svetske populacije živi u gradovima i da je to trend koji će nastaviti da raste, neophodno je u urbanim centrima razvijati stil života koji će imati najmanje negativnih efekata po prirodnu sredinu.\nU središtu starog kontinenta nalazi se zeleni dragulj, kako ekolozi često vole da nazivaju glavni grad Danske, Kopenhagen. U ovom gradu svaki treći Danac na posao ne ide kolima, već na biciklu, a ideja je da do 2015. godine, to bude svaki drugi građanin ove zapadnoevropske zemlje. Kao posledica smanjenja saobraćajnog prometa, znatno su smanjena i zagađenja, ali to nije sve, jer Kopenhagen ima biciklističku stazu koja se prostire na preko 350 km.\nDanska se može pohvaliti i da je najveći proizvođač energije uz pomoć vetra. Uz pomoć ovog obnovljivog izvora energije zadovoljeno je skoro 20% potražnje električne energije.\nKopenhagen je postavio sebi cilj da do 2025. godine postane prva prestonica koja neće imati emisije ugljenika, a da bi to ostvarili, sve zgrade moraju na svojim krovovima da imaju bašte. Osim toga, počelo se i sa izgradnjom „džepnih parkova“ širom grada, koji su veličine pola fudbalskog terena. Ideja je da do 2015. godine svi građani mogu, da za samo 15 minuta hoda, stignu do prvog zelenog prostora.\nZeleni krovovi poslovnih zgrada u Kopenhagenu\nOsim danske prestonice, i norveški Oslo važi za zeleni evropski centar. Više od dve trećine gradske površine zauzimaju nacionalni parkovi, zaštićene šume i rečne delte, a plan je da se do 2030. godine upola smanji emisija ugljen dioksida. Ovo se potpuno uklapa u nameru norveških zvaničnika da se do polovine ovog veka u potpunosti ukine emisije ovog gasa.\nNajveći napredak građani Osla su napravili korišćenjem biomase za grejanje, gde je čak 80% energije dobijeno iz ovog obnovljivog izvora. Trenutno se radi na proširenju sistema, kako bi tokom sledeće decenije, sve potrebe za grejanjem bile pokrivene energijom dobijenom iz obnovljivih izvora.\nBiciklisti u Oslu imaju posebne privilegije\nNorvežani polažu nade da će to uspeti rasterećivanjem saobraćaja, a moguće je da im to i pođe za rukom, ukoliko se uzme u obzir činjenica da vlasnici električnih automobila i bicikla imaju brojne privilegije. Osim što se preko 400 punjača za njihove električne četvorotočkaša nalazi na više lokacija u gradu, vlasnicima vozila i biciklistima je obezbeđen besplatan parking, kao i prolaz i zadržavanje u delovima grada koji je namenjen isključivo vozilima gradskog prevoza.\nHoće li Vankuver uspeti da postane „najzeleniji“ grad na svetu do kraja ove decenije? Vreme će pokazati, ali ono što je sigurno jeste da je na dobrom putu. U ovoj kanadskoj metropoli, 90% struje dobije se uz pomoć hidroelektrana, dok se uporedo radi na većoj eksploataciji vetra, sunca i talasa.\nOno čime se Vankuver može pohvaliti jeste najniža stopa izduvnih gasova po stanovniku na severnoameričkom kontintentu. Smatra se da će ovaj procenat nastaviti da pada uporedo sa povećanjem broja električnih vozila na ulicama ovog grada, koji za sada učestvuju sa 20% u ukupnom broju automobila.\nI dok se u Oslu đubre prerađuje i služi za grejanje, u San Francisku do kraja 2020. godine, smeća uopšte neće biti. Naime, već danas se čak 77% otpada reciklira, a žitelji ovog grada planiraju da do kraja decenije ovaj procenat poraste na 100%.\nSan Francisko je „najzeleniji“ grad u severnoj Americi, a uz to se smatra i habitatom za elekrična vozila u Sjedinjenim državama. U ovom gradu svakog dana na ulice izađe 5000 ekoloških vozila na struju.\nU Kurtibi je posađeno preko 30 parkova u poslednjih nekoliko decenija\nBrazilski grad Kurtiba važi za najbolje mesto za život u ovoj latinoameričkoj državi prema ekološkim standardima. Ovaj grad uvrstio se u grupu od pet energetski održivih gradova zahvaljujući činjenici da se grad razvijao u skladu sa očuvanjem životne sredine.\nPre samo nekoliko decenija u ovom gradu bio je jedan kvadratni metar zelene površine po stanovniku, a danas čak 52. Sve to ne bi bilo moguće da poslednjih godina nije zasađeno preko 1,5 milion drveća, i napravljeno skoro trideset parkova širom grada.\nDevet od deset stanovnika Kurtibe svakodnevno reciklira svoje đubre, a u zamenu za to dobija tokene, koje kasnije može da iskoristi u kupovini svežih namirnica.


M. P. 20. aprila 2021. 10:22\nNeke ljude bezobrazne reči u krevetu uzbuđuju više nego bilo šta što biste fizički mogli da uradite da ih uzbudite. Drugi razmišljaju da probaju čuveni „dirty talk“, ali ne znaju odakle bi krenuli ni šta bi tačno trebalo da kažu.\nLaknuće vam kada čujete da uopšte ne morate da budete mnogo maštoviti niti da „izmišljate toplu vodu“ kada je u pitanju seksi šaputanje u krevetu.\nŠta više, mnogi muškarci i žene su na društvenim mrežama otkrili da ih najviše uzbuđuje kada partner tokom seksa izgovori njihovo ime.\nTo, naravno, može da se uradi na različite načine – možete tokom predigre, recimo, da šapnete partneru ime na uvo, ili da ga uzviknete na vrhuncu „igre“.\n„Tokom seksa volim da čujem kako izgovara moje ime“, napisala je jedna žena na Twitteru, a druga dodaje da inače ne voli svoje ime, ali da je baš to pali u krevetu.\nI dok se mnogi pitaju otkud toliko seksi čarolije u izgovaranju imena, profesorka psihologije dr Mišel Druan kaže da kada čujete sopstveno ime tokom seksa, to pomaže da se bolje povežete sa partnerom.\n„Ljudima je u prirodi da traže pripadnost i ljubav, a kada neko izgovori naše ime, potvrđuje bliskost i pojačava osećaj pripadnosti“, kaže ona.\nI klinički seksolog Sindi Darnel saglasna je sa ovom teorijom.\nUkoliko razmišljate o „bezobraznoj priči“ u krevetu, bilo da biste se zadržali samo na izgovaranju imena ili biste išli dalje od toga, pametno je da pre toga razgovarate sa partnerom. Ne volimo svi iste stvari u seksu, pa je uvek bolje da unapred popričate o nečemu, nego da „upropastite“ seks nečim što partneru neće prijati.


Štrajkuju gradski činovnici - juGmedia\nNIŠ – Nezadovoljni što njihovi poslodavci ni 80 dana od donošenja sporne uredbe o obračunu zarada ništa nisu učinili da im pomognu, stotinak radnika lokalne uprave protestovalo je danas od 11 do 12 časova ispred Gradske kuće gde je sedište gradonačelnika Niša.\nŠtrajkači su najavili da će se okupljati svakog radnog dana na sat vremena a planiraju i da radikalizuju protest i kampuju ispred Gradske kuće do ispunjenja zahteva.\n“Naši zahtevi su jasni i dobro poznati jer se već dva meseca borimo da se pronađu rešenje kako našim kolegama sa nižim koeficijentom plata ne bi bila umanjena u proseku za po 10 hiljada dinara. Dok se umanjuju plate skoro svim zaposlenima povećavaju se zarade, licima koje imenuje i postavlja Gradsko veće, odnosno načelnicima uprava i službi grada, kazao je presdednik Samostalnog sindikata u niškoj Gradskoj upravi Marko Savić.\nOko pet stotina od 800 zaposlenih u gradskim upravama su u štrajku ali za sada poštuju minimum procesa rada jer svoje nezadovošstvo iskazuju po jedan sat tokom radnog vremena.\nOkupljeni su prozivali svoje poslodavce što ne žele da se potrude i barem „prepišu“ od drugih lokalnih uprava kako da reše ovaj problem.\nGradsko veće je na poslednjoj sednici usvojilo zaključak da podržava inicijativu sindikata „kako bi se na adekvatan način sagledali koeficijenti za obračun i isplatu plata zaposlenih u organima lokalne samouprave“.\n“Naročito koeficijenti za obračun i isplatu plata za zaposlena lica sa srednjom stručnom spremom, kvalifikovane i nekvalifikovane radnike”, navodi se u tom zaključku.\nPre toga su sindikaliste podržali socijalisti Igor Novaković, predsednik Gradske opštine Palilula i Mile Ilić, predsednik Skupštine grada ali osim verbalnih nije bilo konkretnih rešenja.\nGeleri od kašikare uleteli u kuće stanara\nU Leskovcu 17 požara za 72 sata\nNa graničnom prelazu Preševo zaplenjena veća količina deviza i zlata\nPREŠEVO - Zajedničkom akcijom policije i carine na graničnom prelazu Preševo, sprečeno je iznošenje iz zemlje više od 30.000 evra i 5 grumena…


- Mostovi grade i unapređuju saradnju između zemalja regiona i stvaraju preduslove za brži razvoj i bolji život građana u Srbiji, Republici Srpskoj i BiH – rekao je Mitrović, prenosi Srpskainfo.\nMinistar građevinarstva, saobraćaja i infrastrukture Srbije Zorana Mihajlović izjavila je tokom posete gradilištu mosta preko reke Save na deonici auto-puta Sremska Rača-Kuzmin, da Srbija u ovom trenutku ulaže 15 miliona evra u projekte regionalnog povezivanja.\nObilasku gradilišta prisustvovao je i ministar saobraćaja i veza Republike Srpske Đorđe Popović, koji je istakao značaj novog mosta i auto-puta prema Republici Srpskoj, te naveo da o tome svedoči činjenica da je Srpska već završila eksproprijaciju na svojoj strani i ima planske dokumente koji će omogućiti izgradnju deonice auto-puta od Rače do Bijeljine.\nPoseti gradilištu prisustvovali su i turski ambasador u Srbiji Tanžu Bilgič, predstavnik turske kompanije “Tašjapi”, kao i gradonačelnik Bijeljine Mićo Mićić.\nUkupna dužina mosta biće 1,3 kilometra, od čega je 330 metara čelična konstrukcija nad rekom.\nBONUS VIDEO: Dodik: Ovaj autoput ce omouciti da se upozna kultura, istorija i privredni potencijal\nJoš nije dostavljen predlog za novog direktora Regulatorne agencije za komunikacije\nMitrović: Zastoja ima, ali ne i prekida prometa robe preko Hrvatske\nTEHNIČKI PRIJEM U MAJU Završeni radovi na mostu na Savi kod Svilaja


U prošloj godini Crveni križ FBiH pripremio 1.032.815 obroka za migrante - eBosna\nU prošloj godini Crveni križ FBiH pripremio 1.032.815 obroka za migrante\nNa 4. Izvještajnoj sjednici Skupštine Crvenog križa Federacije BiH konstatirano je da je, posredstvom 118 zaposlenih, oko 2616 volontera, Crveni križ Federacije BiH u protekloj godini dao veliki doprinos u pružanju pomoći stanovništvu BiH, poboljšanju zdravlja i socijalnoj zaštiti, te odgoju i edukaciji građana BiH.\n– Ukupna procijenjena vrijednost pomoći i usluga pruženih građanima i zajednici je 3.000.000 KM, u kuhinjama Crvenog križa pripremljeno je i distribuirano 1.032.815 obroka za migrante, a zabilježeno je i 23.862 darovanih jedinica krvi.\nNa sjednici su, između ostalog, prezentirani značajni rezultati postignuti u oblasti edukacije iz prve pomoći, javnog zdravstvenog prosvjećivanja, darivanja krvi, oblasti socijalne zaštite, kroz program kućne njege, kuhinje Crvenog križa i podršku povratnicima.\n– Posebno značajne aktivnosti ostvarene su oblasti zbrinjavanja migranata koji su privremeno smješteni u kampovima IOM-a u BiH. Tamo su organizacije, prije svega, Crvenog križa grada Bihaća, Crveni križ USK-a i Crveni križ grada Mostara sa Stručnom službom u Sarajevu humanitarno zbrinuli (priprema i distribucija hrane, higijene, odjeće, obuće, opreme za kolektivni boravak, prve pomoći, psiho-socijalne podrške i td.) veliki broj migranata koji se nalazio na balkanskoj ruti – ističu iz CK FBiH.\nNa Skupštini Crvenog križa FBiH usvojen je Izvještaj o radu s Finansijskim izvještajem i Izvještajem Nadzornog odbora za 2018. godinu, Odluka o usklađivanju izbora i mandata u strukturi Crvenog križa Federacije BiH sa izbornim procesom na nivou Nacionalnog društva BiH, kao i Okvirni plan obilježavanja Svjetskog dana i Nedjelje Crvenog križa.\n– Na sjednici su usvojeni zaključci vezano za pokretanje inicijative za izmjenama i dopunama Statuta Crvenog križa FBiH, kao i inicijativa prema Federalnom ministarstvu zdravstva za poboljšanje položaja višestrukih davalaca krvi i članova njihovih užih porodica na način da se oslobode participacije za troškove zdravstvenih usluga – saopćeno je iz CK FBiH.\nBroj mrtvih u napadima na Šri Lanki porastao je na 290 i broj ranjenih na oko 500\nDodik: Komšić otvoreno podriva sistem na kojem počiva BiH, a OHR šuti\nBruce Berton: Povjerenje u izbore u ovoj zemlji na prilično niskom nivou\nU Udruženju poslodavaca u FBiH su neprijatno iznenađeni "Dok cijena gasa u Evropi pada, u FBiH raste"\nAdem Zalihić: Sve dobrobiti ramazanskog posta\nPropao plan pokretanja proizvodnje u Aluminiju, radnici će opet pred centralu HDZ-a\nGrađani FBiH će novo 31 službeno vozilo platiti preko milion KM: Pročitajte ko će sve dobiti novo službeno auto\n(VIDEO) Šta će se dogoditi vašem tijelu ako samo pet minuta dnevno radite čudesni plank\nRUSA, ROSOPAS - lijek protiv teskih oboljenja jetre\nBiH467Biznis49Crna hronika25Košarka1Ljepota2Nogomet55Ostali sportovi10Posao6Posao1Regija35Sport67Svijet48Tenis3Uncategorized41Vijesti541Zanimljivosti47Zdravlje92


SAMIT U BEČU: Lideri EU raspravljaju o bezbjednosti i imigraciji, uz saradnju i s Balkanom - GlobalCir\nVođe Evropske unije danas i sutra u Beču treba da se dogovore kako pojačati unutrašnju bezbjednost znatno tjesnijom saradnjom policija i pravosuđa, kao i da premoste velika razmimoilaženja oko zaustavljanja ilegalne imigracije, uz saradnju s “trećim zemljama”, uključujući Zapadni Balkan.\nKako su novinarima rekli zvaničnici EU, na stolu za raspravu šefova država ili vlada EU će biti i plan za konačne pregovore o izlasku Velike Britanije iz Unije do roka 29. marta 2019. Najveći problem je i dalje kako upriličiti “meku granicu” između članice EU Republike Irske i Sjeverne Irske dijela Velike Britanije, da bi se spriječilo ponovno žarište sukoba na toj krajnje osetljivoj razmeđi dvije irske zajednice.\nLideri EU treba da usvoje odluke da se služba za nadzor spoljnih granica EU, Frontex, što prije višestruko poveća na deset hiljada pripadnika, osnaži policijska i pravosudna saradnja i spriječi ekstremistička propaganda na internetu.\nZasad nepremostiv problem je kako će evropska granična flota “Sofija” preuzimati imigrante na moru, prevoziti ih ne samo u italijanske već i luke drugih država EU, na čemu naročito insistira Italija, kao i da nema automatskih kvota za raspodjelu imigranata, što najoštrije posebno odbijaju Mađarska, Slovačka, Češka, Poljska i Austrija.\nVlada u Rimu traži i da flota EU u Sredozemnom moru vraća u zemlje sjevera Afrike, odakle dolaze, plovila s imigrantima koje nastoje da prebace mreže organizovanog kriminala. Italijanska vlada, a s tim su saglasni i drugi u EU, predočava da se kanali ilegalne imigracije mogu presjeći samo ako se razbiju mreže ilegalnog krijumčarenja.\nDugoročno EU planira da ekonomskom saradnjom s afričkim zemljama iz kojih dolaze imigranti otvori nova radna mjesta i investira 44 milijarde eura u privredni i socijalni oporavak tih zemalja.\nEU je ocijenila da je veoma djelotvorna politika Egipta koji je presijekao kanale krijumčarenja imigranata, obezbjedio granice i postigao da sada sa egipatske teritorije i obala imigranti više ne idu ka Evropi.\nPredsjedavajući EU, austrijski kancelar Sebastijan Kurz je prije dva dana o tome razgovarao u Kairu s egipatskim predsjednikom Al-Sisijem, a dogovoreno je i da se sazove sastanak Arapske lige i EU da bi se utvrdili osnovi za znatno djelotvorniju saradnju u suzbijanju ilegalne imigracije.\nU pozivnom pismu vođama Unije je predsjednik Evropskog savjeta Donald Tusk upozorio da će gorući problem EU, ilegalna imigracija, “ostati nerješiv ako neki riješe da tu krizu riješe, a neki da je iskoriste”


Manjinske zajednice u Srbiji počele pripreme za popis stanovništva\nStanovnik Bujanovca pored natpisa na albanskom "Bojkot referenduma" 2011. godine, arhivska fotografija. Albanska zajednica je bojkotovala popis jer su listići bili štampani samo na srpskom jeziku\nManjinske zajednice u Srbiji započele su pripreme pred predstojeći popis stanovništva sledeće godine, sa namerom da reše neke od identitetskih pitanja.\nKako je najavljeno, u Srbiji će od 1. do 30. aprila 2021. godine biti sproveden popis stanovništva koji je podjednako važan za državu i građane, jer prikupljeni podaci predstavljaju najznačajniji statistički izvor podataka o stanovništvu zemlje.\nPopis je posebno važan za pripadnike etničkih zajednica kojih, prema podacima iz 2011. godine, u Srbiji ima više od dvadeset, jer služi kao okvir kojim se definiše i obim prava koje imaju.\nU sklopu priprema za april, predstavnici albanske zajednice tražili su izmene metodologije od Zavoda za statistiku, kao uslov za učešće. Crnogorci su već počeli sa motivacijom svojih članova, a Romi se nadaju da će se novim popisom napokon utvrditi tačan broj pripadnika te zajednice.\nAlbancima važna i dijaspora\nPrema procenama međunarodne zajednice, u Srbiji živi oko 60 hiljada pripadnika albanske nacionalne manjine, najviše u opštinama Preševo, Bujanovac i Medveđa na jugu Srbije.\nAlbanci iz Preševske doline koji su bojkotovali popis stanovništva sproveden 2011. godine, još nisu odlučili da li će učestvovati na predstojećem popisu 2021. godine.\nPredsednik Nacionalnog saveta Albanaca (NSA) Ragmi Mustafa u razgovoru za Radio Slobodna Evropa (RSE) ističe da će odluku o tome i ovoga puta doneti Skupština albanskih odbornika iz opština sa juga Srbije, koja je donela i odluku o bojkotu prošlog popisa.\nOn kaže da je tada bilo mnogo primedbi na sprovođenje popisa, posebno kada su u pitanju pripadnici albanske dijaspore sa ovog područja.\n„Mi imamo jaku dijasporu ljudi koji rade na Zapadu i tada je bio problem da li ti ljudi treba da budu upisani ovde ili negde drugde. Mi smo apsolutno za to da oni treba da budu popisani ovde, jer doprinose socijalno-ekonomskom razvoju našeg regiona”, kaže Mustafa.\nPreševo, april 2020.\nOn dodaje da je NSA zbog toga uputio zahtev Zavodu za statistiku da otkloni taj i druge nedostatke, kako bi se obezbedili uslovi za nesmetan popis u aprilu 2021. godine.\nPored upisa ljudi iz dijaspore, prema njegovim rečima, važno je i da obrasci za popis budu na albanskom jeziku i da popisivači budu iz same zajednice, jer oni najbolje poznaju teren i ljude koje popisuju.\n“Mi smo dopisom Zavodu za statistiku želeli da i drugu stranu ohrabrimo da se opredeli za stvaranje povoljnije atmosfere za sprovođenje popisa od one koja je bila 2011. godine”, kaže Mustafa.\nNaglašava da će se, ukoliko Zavod za statistiku koji je zadužen za sprovođenje popisa otkloni uočene nedostatke, stvoriti uslovi za regularan popis stanovništva na jugu Srbije.\n„Ako oni uzmu u obzir naše primedbe i otklone ih mislim da će to doprineti atmosferi u kojoj bi Skupština albanskih odbornika donela pozitivnu odluku o učešću u popisu”, kaže Mustafa.\nMustafa ocenjuje da popis stanovništva u opštinama Preševo, Bujanovac i Medveđa ima veliki uticaj na političke i društvene tokove, a posebno kada su u pitanju kolektivna prava pripadnika albanske zajednice i očuvanje nacionalnog identiteta.\n“Zbog toga je NSA spreman da u svakom trenutku doprinese motivaciji lokalnog stanovništva da se odazove popisu”, kaže on.\nAlbanci su bojkotovali popis iz 2011. godine jer su popisni formulari bili štampani ćirilicom na srpskom jeziku. Kao dodatan razlog, predstavnici te zajednice su navodili i nerešene probleme i neispunjene obaveze države prema ovom delu Srbije.\nCrnogorci zabrinuti zbog refleksije međudržavnih odnosa\nU Nacionalnom savetu Crnogoraca u Srbiji kažu da su već otpočeli sa pripremama za sprovođenje popisa i motivacijom stanovništva da tom prilikom iskaže svoju nacionalnu pripadnost.\nPrema rečima Dragana Martinovića, člana Nacionalnog saveta, broj Crnogoraca u Srbiji iz različitih razloga se konstantno smanjuje.\n„Svaki put, po popisu, pokaže se da je u Srbiji duplo manje Crnogoraca koji u njoj žive. To je posebno izraženo od 2006. godine kada je Crna Gora postala nezavisna država”, kaže on za RSE.\nSrbi i Crnogorci u Crnoj Gori prema popisu stanovništva\nMartinović je zabrinut i zbog negativnih komentara o Crnogorcima, koji su neretko stizali od najviših državnih funkcionera u Srbiji.\n“Nedavno je ministar inostranih poslova Srbije, Ivica Dačić izjavio da je Crnogorcima došao kraj u Beogradu. Šta je to nego politički inženjering? Ministar Zlatibor Lončar je rekao da će se truditi da, dok on bude ministar zdravlja, više ne zapošljava Crnogorce u zdravstvene ustanove. To su izjave prvih ljudi u Srbiji”, nabraja Martinović.\nDačićeva izjava o tome da je “došao kraj Crnogorcima u Beogradu” data je novinskoj agenciji Tanjug, 17. maja, nakon kritika koje su stigle iz Crne Gore da se Srbija meša u unutrašnju politiku te države. Prethodno je Dačić izrazio zabrinutost zbog hapšenja crkvenih predstavnika zbog litije održane u Nikšiću 12. maja.\nTenzije između dve zemlje, nakon što je Crna Gora usvojila Zakon o slobodi veroispovesti, su takođe bile povod i za izjavu ministra zdravlja Zlatibora Lončara za O2 televiziju u februaru ove godine, a koja je bila kritikovana kao diskriminatorna od strane Poverenice za zaštitu ravnopravnosti u Srbiji.\nDragan Martinović dodaje da se zbog svega nabrojanog ljudi izjašnjavaju kao Srbi, Jugosloveni ili se uopšte ne izjašnjavaju o nacionalnoj pripadnosti.\nNenad Stevović, savetnik za identitetska pitanja u Crnogorskoj partiji podseća da su status manjine dobili nakon osamostaljenja Crne Gore 2006. godine, kada je, prema statističkim podacima, u Srbiji bilo 147.000 pripadnika crnogorske nacionalnosti, a da ih je na prošlom popisu registrovano malo manje od 39 hiljada.\n„Ta ogromna razlika od 109.000 ’nestalih’ Crnogoraca, rezultat je sistemskog političkog inženjeringa koji se primenjuje u Srbiji”, kaže Stevović za RSE.\nCrnogorska partija, koja će u budućem sazivu Skupštine Vojvodine, zahvaljujući širokoj koaliciji, imati šest mandata, obrazovala je radno telo za sprovođenje aktivnosti uoči popisa stanovništva u Srbiji sa ciljem da se crnogorska zajednica motiviše za važnost odgovora na pitanja o identitetu.\nStevović izražava bojazan da će se izuzetno loši međudržavni odnosi između Srbije i Crne Gore reflektovati i na predstojeći popis stanovništa u Srbiji.\n„Ta mogućnost je vrlo realna jer će popis predstavljati bilansni trenutak u kome se nalaze nacionalno svesni Crnogorci u Srbiji. Ali, kao što je popis važan za njih, važan je i za politički establišment u Srbiji koji negira crnogorski identitet”, kaže on.\nCrnogorska partija je ranije zatražila ostavke svih članova Nacionalnog saveta Crnogoraca, optužujući ih da su neaktivni, nezainteresovani za položaj svoje nacionalne manjine i da su instruisani od vladajuće partije.\n„Predstojeći popis, u stvari, predstavlja utakmicu između potpuno dva različita koncepta unutar crnogorske zajednice u Srbiji. Jednog koji želi da održi nacionalni crnogorski identitet u Srbiji i drugog koji ga negira”, kaže Stevović.\nDragan Martinović iz Nacionalnog saveta Crnogoraca odgovara da su te optužbe neosnovane i da su izazvane neuspehom kandidata Crnogorske partije na izborima za sastav Nacionalnog saveta Crnogoraca.\nU Lovćencu, nezvanično centru crnogorske dijaspore, mestu u opštini Mali Iđoš u Vojvodini, 60 odsto stanovništva su Crnogorci. U toj opštini, crnogorski jezik je, posle srpskog i mađarskog, nakon inicijative crnogorske zajednice, treći službeni jezik.\nIspred zgrade lokalne samouprave u Malom Iđošu su istaknute srpska, mađarska i crnogorska zastava. U toj opštini u proteklom sazivu na vlasti je bila koalicija Srpske napredne stranke i Saveza vojvođanskih Mađara, a verovatno će tako ostati i nakon ovih izbora.\nZa razliku od Malog Iđoša, u susednoj opštini Vrbas u kojoj su takođe ispunjeni svi zakonski uslovi zbog velikog udela Crnogoraca u stanovništvu tog grada, crnogorski jezik još uvek nije uveden kao službeni. Upravo je to razlog zbog kojeg su predstavnici crnogorske zajednice nebrojeno puta upućivali molbe državnom vrhu Srbije.\nU ovoj opštini je do sada na vlasti bila koalicija SNS i SPS, a na proteklim izborima, SNS je osvojio apsolutnu većinu i moći će sama da formira vlast.\nZa Rome važno utvrđivanje tačnog broja\nZa pripadnike romske zajednice u Srbiji glavni motiv za učestvovanje na predstojećem popisu je utvrđivanje tačnog broja Roma u državi.\nPrema navodima aktiviste i bivšeg člana Nacionalnog saveta Roma Miška Paunkovića, na poslednjem popisu iz 2011. godine bilo je više od 148.000 Roma, a prema popisu međunarodnih nevladinih organizacija oko 600 hiljada.\nPaunković za RSE objašnjava da se građani ne izjašnjavaju kao Romi iz mnogo razloga, a da je među prvima to što ne znaju šta dobijaju takvim izjašnjavanjem i šta to znači za romsku zajednicu.\n“Kada bi se svi izjasnili kao Romi, mi bismo bili najmnogobrojnija nacionalna manjina u Srbiji, a to bi donelo niz privilegija”, ukazuje on.\nPrema njegovim rečima, Romi se ne izjašnjavaju i zbog bojazni od podsmeha, ali i iz straha.\nPaunković ukazuje i da kada na red dođu izbori u Srbiji, romski glasovi se prikupljaju “sitnim uslugama ili za neke sitne poklone, pakete”.\nJedan broj, kako kaže, se ne izjašnjava zato što je u malo boljem ekonomskom i društvenom položaju od ljudi koji žive u mahalama.\nPrema njegovim rečima, ni vlast ne čini ništa da poboljša položaj Roma kako bi se oni osećali kao ravnopravni članovi ovog društva.\n„Ni oni školovaniji koji bi trebalo da deluju kao pozitivni primeri sunarodnicima ne mogu nigde da dobiju posao. Nigde ih nema u sistemu, nigde ih nema – ni u državnim ni u institucijama lokalne zajednice”, kaže Paunković.\nPaunković ukazuje i da sa Romima nema ko da radi na edukaciji i podizanju svesti o značaju popisa za njihovu nacionalnu manjinu, jer je većina preokupirana borbom za egzistenciju.\n„Više od 70 odsto Roma se svakodnevno bori da preživi, bukvalno se bori za koru hleba. Oni uglavnom prose, sakupljaju sekundarne sirovine na đubrištima. Ne pruža im se prilika da razmišljaju sopstvenom glavom.\nZamislite kad bi se 60 odsto Roma izjasnilo da su Romi. Pa to bi bilo više od 350.000 ljudi. Mađara nema toliko, ali iza njih stoji država Mađarska, a iza Roma ne stoji niko”, kaže Paunković.\nI Ivan Dervišević iz udruženja „Tolerancija za sve“ iz Niša kaže da je veoma važno utvrditi tačan broj pripadnika romske nacionalne manjine, jer smatra da je razlika između zvaničnih statističkih podataka i nezvaničnih procena isuviše velika i veoma loša po romsku zajednicu, a kao primer navodi situaciju u Nišu.\n„U Nišu ima oko 25.000 Roma, a izjašnjenih samo oko 7.000. Ne izjašnjavaju se oni van mahala, koji žive u stambenim naseljima”, kaže Dervišević.\nDa su Romi među najčešće diskriminisanim delom društva potvrdila je u septembru za RSE i sama Poverenica za zaštitu ravnopravnosti, Brankica Janković, koja je ukazala da su pripadnici romske nacionalne manjine i dalje najugroženiji.\nPopis na svakih deset godina\nPopis stanovništva u Srbiji se radi na svakih deset godina, a sprovodi ga Republički zavod za statistiku. Na sajtu te institucije se navodi da su pripreme u toku i da su završene konsultacije su vezi sa definisanjem sadržaa upitnika i da je usvojen i Zakon o popisu stanovništva, domaćinstava i stanova 2021.\nKrajem ove godine biće raspisan i konkurs za popisivače i instrukture, nakon čega sledi njihova obuka. Objavljivanje prvih rezultata se očekuje u maju sledeće godine.


► Biber i Cifakis: Promena granica kao rešenje problema Beograda i Prištine nije\nPromena granica kao rešenje problema Beograda i Prištine nije realno, niti poželjno rešenje, smatraju profesor Univerziteta u Gracu Florijan Biber i profesor Nikolaos Cifakis sa Univerziteta Peloponeza, članovi Savetodavne grupe Balkan u Evropi (Balkan in Europe Policy Advisory Group – BiEPAG).\nPortal Juropian Vestern Balkans (European Western Balkans) prenosi da su Biber i Cifakis na konferenciji te savetodavne grupe "Globalni akteri na Zapadnom Balkanu" u Beogradu rekli da je izlaz iz kosovskog problema u sporazumu koji će Srbima garantovati mnogo više prava i maksimalnu zaštitu njihovog identiteta, spomenika i verskih objekata, a Beogradu i Prištini evropsku perspektivu.\nCifakis je novinarima na konferenciji rekao da bi promena granica ili razgraničenje kreiralo nove probleme ne samo na Kosovu, već pre svega u Bosni i Hercegovini.\nBiber smatra da je do problema u dijalogu Beograda i Prištine došlo zbog nesaglasnosti oko rešenja odnosa Srbije i Kosova, među kojima je i ideja o razgraničenju, ali i nesporazuma velikih sila oko tog pitanja, prenosi EWB.\nBiber ocenjuje da je proces pregovora korak po korak na svakih nekoliko meseci neuspešan, da ne vodi rezultatu i da je potrebna ozbiljna konferencija, kao i da se u proces uključe i druge sile.\n"Teško je stići do rezultata samo uz pomoć EU. U proces moraju biti uključene zemlje članice EU, i SAD neformalno, jer bi formalno i druge zemlje tražile mesto za stolom, poput Rusije", rekao je Biber.\nOn je rekao da se i do sada videlo da su pregovori u regionu uspešni jedino ako postoji saradnja između EU i SAD.\nBiber je rekao da je jedini izlaz iz rešenja jačanje evropske perspektive i da EU nije sada spremna za to ali jeste na neki srednji rok ili dugoročno.\nUkazao je i da to ne znači da kada bi se Kosovo i Srbija danas dogovorili da bi odmah usledilo članstvo jer ima drugih problema kao što je vladavina prava, demokratija.\n"Promena granica nije realno, ni poželjno (rešenje), ne samo za Kosovo, ali ni zamrznuti konflikt, jer će podići tenzije, a svakodnevno čitamo o mogućem ratu, što je jako nezdravo za društvo", kazao je Biber.


► Zagađenje vazduha u Srbiji dugo zanemeren problem\nZagađenje vazduha u Srbiji je mada realan, dugo i u kontinuitetu zanemaren problem koji zahteva hitno rešavanje, ocenjeno je danas na debati o zagađenju vazduha, uz najavu nadležnih da se ubrzano radi na merama koje će doneti poboljšanje u toj oblasti.\nPo njegovim rečima, u Srbiji postoji 25 takvih industrijskih postrojenja koja su u kategoriji evropske direktive o prekograničnom zagađenju i koje plaćaju naknadu na godišnjem nivou.\nPo njegovim rečima, ohrabrujuće je što EPS trenutno sprovodi projekat od 200 miliona evra čiji je cilj smanjenje emisija, a u toku su i projekti nekoliko stotina miliona evra, koji bi trebalo da se sprovedu do 2025. godine.\n"Najvažnije je da termoemergetska postrojenja koja su najveći zagađivači, uz modernizaciju opreme redukuju emisije", kazao je on.\nPo njegovim rečima, sledeći korak EU je Zeleni dogovor za borbu protiv klimatskih promena koji donosi predlog da Evropa bude prvi kontinent kojiće biti bez emisije ugljen-dioksida do 2050. godine.\n"Počela je i izrada Strategije zaštite vazduha, kao jednog od najvažnijih inštrunmenata za uptravlanje u oblasti kvaliuiteta vazduha", kazala je Radojičić.


LEPENSKI VIR I SRPSKI VAMPIRI U GALERIJI „POLET“ - LookerWeekly.com magazin\n· 24/05/2018 ·2 min read\nU nedelju 03. juna u 20 časova, u prostorijama Kafea-galerije „Polet“ (Cetinjska 15), biće upriličena promocija romana „Kal juga“. U pitanju je istorijski roman sa elementima folklorne fantastike i trilera, koji predstavlja prvi deo trilogije o Lepenskom Viru. U romanu se kombinuju dva istorijska i narativna toka (jedan pisan u prvom, drugi u trećem licu), koje deli period od 250 godina. Iza romana stoji izdavačka kuća Strahor, koja već nekoliko godina sa uspehom objavljuje romane iz oblasti fantastike i nacionalne istorije. Na promociji će, pored autora Mladena Milosavljevića, govoriti i pisac i vlasnik izdavačke kuće Strahor, Aleksandar Tešić, kao i istoričar i stručnjak za teme o srpskim vampirima, Ivan Nešić.\nPo rečima Mladena Milosavljevića, autora romana, odluka da napiše baš ovakav romana nastala je najviše iz želje da se pažnja eventualno šire javnosti skrene na manje poznate istorijske događaje. Velika većina istorijskih romana domaćih pisaca posvećena je temama o kojima se već mnogo zna. O periodu vladavine Nemanjića, Ustancima pod Karađorđem i Milošem, Prvom i Drugom Svetkom Ratu, kao i potonjoj krizi tokom devedesetih godina prošlog veka, pisano je puno. Ipak, svega nekoliko romana (Strah i njegov sluga, Mirjane Novaković, Beografija, Dejana Petkova) posvećeno je dešavanjima u takozvanoj „Kraljevini Srbiji“, koja je postojala u periodu od 1717 – 1739. godine. Bio je to period između dve velike seobe (prva 1690 i druga 1740) kada je, po ondašnjim popisima, na ovim prostorima živelo jedva 40 000 Srba. Tada su, od strane austrijskih vlasti, na našim prostorima zabeležena i prva verovanja u vampire, a izveštajima o njima obišli su svet i uzburkali javnost. Uostalom, i sama reč vampir ušla je u svetske rečnike na osnovu jednog događaja iz ovog perioda, koji Milosavljević opisuje u svom romanu.\nSa druge strane, o otkriću Lepenskog Vira, jedninog arheološkog nalazišta na svetu na kome je u kontinuitetu moguće pratiti prelazak iz mezolita u neolit, u književnosti nije pisano gotovo ništa (Debitantski roman autorke Laure Barne „Protovir“, bavi se ovom tematikom, ali u jednoj sažetijoj i gotovo meditativnoj formi).\nUostalom, evo o čemu je „Kal juga“\nMedija centar Beograd predstavlja izložbu Koraksovih karikatura


RTCG - Radio Televizija Crne Gore - Nacionalni javni servis :: Društvo :: U digitalni svijet da zakorače i djevojčice\nNIJE SAMO ZA MUŠKE 25. 04. 2019. 07:23 >> 07:23 0\nNIJE SAMO ZA MUŠKE\nU digitalni svijet da zakorače i djevojčice\nTradicionalno shvatanje da su informacione tehnologije rezervisane za muškarce odlazi u prošlost.\nU razgovoru za Dnevne novine povodom Međunarodnog dana djevojčica u ICT-u koji se obilježava danas, zaposlene u Direktoratu za elektronsku upravu i informatičku bezbjednost Ministarstva javne uprave otkrivaju da žene u IT sektoru već dominiraju.\nDruštvene mreže su, ističu, odličan kanal promovisanja ove oblasti.\nPrema riječima Maje Dragojević, šefice Odsjeka za dijeljene softverske resurse organa državne uprave, svjedoci smo da je sve više žena koje se opredjeljuju za ovo zanimanje, što je veoma ohrabruje.\n“Tokom školovanja djevojčice postižu vidno bolje rezulatate od dječaka, a svjetska istraživanja pokazuju da su djevojke i djevojčice nadarene i za tehnička zanimanja, ali se zbog pritiska društvenih stereotipa i predrasuda radij e odlučuju za neke druge profesije”,primjećuje Dragojević.\nOna ističe da je važno dati veći značaj ovom predmetu u osnovim i srednjim školama, ne praviti digitalni jaz, već uključivati u zajedničke IT programe podjednako dječake i djevojčice.\nNačelnica Direkcije za razvoj e-servisa Mirjana Begović kaže, pak, da su djevojčice u vrijeme kada je ona birala zanimanje, bile zainteresovanije za programiranje nego sad.\n“Danas mi se čini da je to interesovanje nešto slabije, možda zbog toga što su druge oblasti, u kojima se može izraziti kreativnost, uzele primat. Prije svega, programiranje, kao moju prvu oblast interesovanja, vidim kao način za kreativno rješavanje problema korišćenjem ICT tehnologija. Sa druge strane, u mom poslovnom okruženju je puno žena tako da se nadam da će interesovanje za inovacije i tehnološki napredak biti sve više u fokusu djevojčica”, kazala je Begović.\nKao jedan od ključnih benefita ovog sektora ona vidi činjenicu da su to danas jedni od najplaćenijih i najviše traženih poslova, što svakoj djevojci može da bude važan motiv za odabir buduće karijere.\n“Razvoj digitalnih rješenja podrazumijeva vrlo intenzivnu komunikaciju sa korisnicima i partnerima u traženju najboljih rješenja pa je dinamičnost ovog posla još jedna od prednosti koja ide u korak sa brzinom savremenog života. Edukacija je u ovom poslu neophodna, a potrebno je pratiti međunarodne standarde i događaje pa se u opisu poslovnih aktivnosti ponekad nađu i putovanja odnosno obilasci ICT konferencij a i festivala. T akođe, ako imate želju da mijenjate način na koji žive i rade ljudi oko vas, treba iskoristiti ubrzani razvoj digitalizacije i uskočiti na vrijeme u ovaj zahuktali “digitalni voz””, ističe Begović.\nDa su savremene tehnologije i upotreba mobilnih uređaja već značajno promovisali upotrebu informaciono komunikacionih tehnologija kod mlađe populacije nezavisno od pola, smatra načelnica Direkcije za interoperabilnost registara i normativne poslove Bojana Bajić.\nICT sektor je izuzetno širok, te ona vjeruje da će se u njemu u budućnosti naći sve veći broj zaposlenih.\n“Karijera u ICT-u djevojčicama treba biti zanimljiva baš zbog te kreativnosti koju pruža. Živimo u svijetu kojim upravljaju podaci, čija se količina uvećava progresivno iz dana u dan. Osmišljavanje načina korišćenja tih podataka, prepoznavanje njihove praktične primjene, kroz upečatljiv dizajn koji je svojstven ženskom polu, samo su neki od puteva kojima žene mogu stremiti. Dalje, osmišljavanje elektronskih usluga, praktičnih prečica za realizaciju životnih situacija, vizuelna prezentacija i laka dostupnost informacija koje dobijamo putem ICT-a samo se neke ideje za razmišljanje djevojčicama vezano za buduće zanimanje”, rekla je Bajić.\nU Evropskoj uniji danas tek 30 odsto ženske populacije radi u IT sektoru. S druge strane, žene igraju važnu ulogu u globalnim ekonomskim promjenama te bi, prema procjenama EU, izjednačavanje broja žena i muškaraca u IT zanimanjima bi dovelo do povećanja godišnjeg BDP-a Evropske unije za devet milijardi eura, kaže Milica Vučinić iz Odsjeka za razvoj elektronskih servisa, izvještavanje i analizu.\n“MJU želi da podstakne djevojčice za tehnologiju, kao i da ih u većoj mjeri zainteresuje za zanimanja u IT-u i na taj način razbijemo stereotip da je oblast ICT-a, generalno i tehnologija, muško područje. Lako se zaljubiti u tehnologiju, kada se dobije prilika za to. Divno je biti dio kreativnog svijeta, svakodnevno učiti, baviti se atraktivnim temama, biti dio promjene, izbjegavati rutinu, biti okružen ambicioznim ljudima, uspješno spajati nespojivo, razmišljati izvan okvira, prepuštati se mašti i biti harizmatični lider. Ovo su sve sposobnosti koje odlikuju moje koleginice iz IT sektora”, kaže Vučinić.\nPrema njenim riječima, procjenjuje se da će, u skoroj budućnosti, 90% poslova zahtijevati neku vrstu digitalnih vještina u područjima inženjerstva, računovodstva, medicine, umjetnosti, arhitekture i mnogih drugih.\nObrazovni sistem u Crnoj Gori daje mogućnost djevojkama da se već od osnovne škole upoznaju sa ICT-em, mada su današnje generacije od rođenja navikle na virtuelni svijet.\nIpak, načelnica Direkcije za razvoj eservisa Mirjana Begović napominje da edukacije za poslove u ICT-u a ne puko korišćenje račinara, smart telefona i ostalih tehnologija, počinje u stručnim školama i na fakultetu.\n“Sa matematičkog i elektrotehničkog fakulteta izlaze stručnjaci koji se mogu baviti različitim profesijama, od programiranja, web dizajna, projektovanje mrežama ali zašto ne i hardverom. U današnje vrijeme takođe postoji ne mali broj radionica, online učionica i webinara tako da je znanje moguće sticati na razne načine”, kazala je Begović, podsjećajući da pored formalnog okvira za sticanje znajna iz oblasti ICT-a, postoji i bezbroj drugih načina za sticanje digitalnih vještina i načina obuke.


Dva gola Tufegdžića za omladince, kadeti deklasirali Leskovčane - ЦЗБГ портал\nCrvena zvezda – Metalac 2:0 (1:0), strelac Tufegdžić u 32. i 80. minutu.\nStanković, Rebić, Tošić, Stupić, Cvetković, Aleksić (82. Vasiljević), Cvetanović (56. Lisičić-Vuković), Bjeličić, Ivanović (89. Selak), Tufegdžić, Lazić (61. Terzić).\nIgrač utakmice: Lazar Tufegdžić (Zvezda)\nBez mnogo naprezanja, omladinci Zvezde su lako savladali goste iz Gornjeg Milanovca. U 1. poluvremenu beležimo dve dobre prilike za nade sa Marakane, od čega je jedna i realizovana. Najpre je u 18. minutu neuhvatljivi Nemanja Ivanović pogodio prečku, da bi u 32. minutu, najbolji pojedinac meča, Lazar Tufegdžić, posle uigrane akcije domaćih u kojoj su učestvovali Bjeličić i Ivanović, koji ga je nesebično uposlio, lako savladao golmana gostiju Jovanovića. Do kraja poluvremena beležimo još nekoliko poluprilika za domaćine, ali nije bilo promene rezultata.\nPitanje pobednika rešio je Tufegdžić lepim golom kada je nakon solo prodora, iskosa sa leve strane postavio konačan rezultat. Kod gostiju se isticao Nikoličić, koji se u 60. minutu našao oči u oči sa golmanom Stankovićem, ali mladi golman Zvezde je izašao kao pobednik iz tog duela.\nCrvena zvezda – Sloga (L.) 9:0 (1:0), strelci: 1:o Cvetković (29), 2:0 Pejović (55), 3:0 Cvetković (57), 4:0 Cvetković (67), 5:0 Đurić (72), 6:0 Grbović (74), 7:0 Đurić (80), 8:0 Grbović (82), 9:0 Pejović (90)\nKovačević (Dodić), Milašinović, Žikić (Panović), Pejović, Nikolić, Stojanović, Cvetković, Crnadaka (Novaković), Petrović (Milojević), Đurić, Romanić (Grbović).\nIgrač utakmice: Stefan Cvetković (Zvezda)\nIako tako nije izgledalo nakon prvog poluvremena, crveno beli su u nastavku do vrha napunili mrežu poslednjeplasiranih Leskovčana. U prvom delu Leskovčani su se organizovano branili i samo su jednom kapitulirali, a strelac je bio Cvetković. U nastavku su se raspucali crveno beli, prednjačio je Cvetković, a njemu uz rame bili su Pejović, Đurić i Grbović.\nTreći međunarodni forum “Fudbal za prijateljstvo”


🚗 Turne najam automobila od 12916 RSD / 109 EUR nedeljno\nNajam Automobila Turne\nTurne Najam Automobila\nIzaberite lokaciju / Unesite prvo slovo Turne Grad\nJeftini Auto Iznajmljivanje Turne\nRentalcargroup je cena sajt poređenje za sve gradonačelnika i manji rent a car kompanija u Turne što znači možemo Vam ponuditi najbolje iznajmljivanja automobila ponuda. Imajte na umu da cene i automobil dostupnost stalno menja, tako da je duže čekate sa rezervisati svoj automobil, skuplji je dobije.\nRentalcargroup.com nudi iznajmljivanje vozila u više od 35000 lokacija, na svim većim aerodromima i gradovima i železničkim stanicama. Ispod na ovoj stranici vidite mapu sa svim iznajmljivanje automobila kompanije u kojima radimo u Turne.\nZabranu putovanja u Turne\nNema naknade kreditnih kartica i bez ikakve naknade za iznajmljivanje automobila u Turne\nKorisne informacije Turne\nRent a car kompanija u Turne\nPogledajte ispod zadnjih 5 pregleda kupaca. Naši klijenti ocijenio Turne Najam vozila sa prosekom od 8.00 na osnovu 1 ocene.\nItâ € ™ Ă © je moj prvi opcija © uočili i ja sam više nego zadovoljan.


SPREMAJU SE ZA PRODOR OMIKRONA: Više od 75 miliona slučajeva infekcije virusom korona u Evropi | Najnovije vesti - Srbija danas\n04.12.2021. • 00:31 Srbija Danas/Agencije\nViše od 15 zemalja u Evropi prijavilo je potvrđene slučajeve nove varijante koja je potresla finansijska tržišta. Agencija za javno zdravlje EU saopštila je juče da bi varijanta omikron mogla biti odgovorna za više od polovine svih infekcija u Evropi u roku od nekoliko meseci.\nČak i pre otkrića omikrona, Evropa je bila epicentar pandemije sa 66 od svakih 100 novih infekcija svakog dana iz evropskih zemalja, prema Rojtersovoj analizi. Istočna Evropa ima 33 odsto od ukupno prijavljenih slučajeva i oko 53 odsto od ukupno prijavljenih smrtnih slučajeva u Evropi. Velika Britanija je do sada prijavila najveći ukupan broj slučajeva infekcije virusom korona u regionu, a slede Rusija, Francuska i NJemačka.\nSTAVLJAO ŽILETE I EKSERE U TESTO ZA PICU: "Popio otkaz" pa se osvetio surovo - evo kolika mu se kazna smeši (FOTO)\nPodaci Rojtersa pokazuju da se tempo pandemije ubrzao u drugoj polovini 2021. godine. Evropa je prijavila najveći dnevni prosek od 359.000 novih slučajeva u drugoj polovini u poređenju sa najvećim dnevnim slučajevima od oko 241.000 dnevno u prvoj polovini godine. Evropskom regionu bilo je potrebno 136 dana da pređe sa 50 miliona slučajeva na 75 miliona, u poređenju sa 194 dana koliko je bilo potrebno da se sa 25 poveća na 50 miliona, dok je prvih 25 miliona slučajeva prijavljeno za 350 dana.\nDa bi se izborile sa tim porastom, nekoliko evropskih vlada je ponovo nametnulo ograničenja aktivnosti, u rasponu od potpunog zatvaranja u Austriji do delimičnog zatvaranja u Holandiji i ograničenjima za nevakcinisane u delovima Nemačke, Češke i Slovačke. Oklevanje u vezi sa vakcinacijom je globalni fenomen, ali stručnjaci kažu da bi stanovnici centralne Evrope mogli biti posebno skeptični, decenijama nakon što je kolaps komunističke vladavine narušio povjerenje javnosti u državne institucije.\nU Letoniji, jednoj od najmanje vakcinisanih zemalja u EU, tela u mrtvačnicama gomilaju se jedna na drugo, jer po njih niko ne dolazi, dok članovi porodica čekaju bukvalno u redovima na grobljima da ih sahrane. Bolnice u Češkoj, gde je samo 62 odsto stanovništva dobilo bar jednu dozu, opterećene su brojem pacijenata zaraženih virusom korona.\nNemačke vazduhoplovne snage prebacile su pacijente sa kovidom iz punih bolnica u druge u zemlji koristeći "leteće jedinice intenzivne njege". U Ukrajini, gde je samo 30 odsto populacije dobilo barem prvu dozu, prosečan broj smrtnih slučajeva od kovida dnevno beleži rekorde.\nomikron omikron soj Evropa Korona pandemija korona virus kovid kovid 19\nIZAZIJAJU PREKOMERENO ZNOJENJE: Ove namirnice podstiču dodatno LUČENJE žlezda, neke jedemo svakodnevno\nPOTVRDIO NORMU ZA SVETSKO PRVENSTVO: Bibić još jednom srušio državni rekord


Od sutra besplatna provera ispravnosti vozila - Bizlife.rs\nOd sutra besplatna provera ispravnosti vozila\n12:18 Beograd, 20/11/2011\nSvi zainteresovani vozači u Srbiji moći će da od sutra do 26. novembra potpuno besplatno provere tehničku ispravnost svojih vozila pred zimsku sezonu, najavio je Auto-moto savez Srbije (AMSS).\nProvera ispravnosti vozila na brojnim linijama tehničkih pregleda širom republike biće realizovana u okviru tradicionalne preventivno-bezbednosne akcije “Ispravno vozilo – bezbedno vozilo”. Akciju organizuju AMSS, Uprava saobraćajne policije i Asocijacija tehničkih pregleda.\nAMSS apeluje na vozače da se masovno odazovu, odvoje 30-ak minuta i provere ispravnost automobila, posebno imajući u vidu da vlasnici vozila kod kojih budu pronađene neispravnosti, neće biti sankcionisani, već će im biti ukazano na nedostatak i potrebu da se one u što kraćem roku otklone. U prethodnoj akciji, u junu ove godine, besplatno je pregledano više od 10.000 vozila širom Srbije i rezultati su pokazali da je, od pregledanih vozila, 39 odsto imalo neku neispravnost.\nNajčešći problemi se odnose na uređaje za zaustavljanje i to u 42 odsto slučajeva, 28 odsto je vezano za uređaje za osvetljavanje, a 14 odsto za uređaje za upravljanje vozilom.\nSve bliže informacije mogu se dobiti u Operativnom centru AMSS putem telefona 987, na web prezentaciji AMSS www.amss.org.rs ili kod saobraćajne policije.


O nama - Jantar Grupa\nJantar grupa je vodeća privatna kompanija u Srbiji i regionu koja se bavi istraživanjem i savetovanjem za domaće i inostrane kompanije u oblasti geologije, rudarstva i zaštite životne sredine sa tradicijom koja traje već 20 godina. Jantar grupa je suosnivač Geološko-rudarske asocijacije Srbije (GRAS) i član Kanadsko-srpskog poslovnog udruženja (CANSEE). Imamo dozvole za rad u Bosni i Hercegovini - i u Republici Srpskoj i u Federaciji Bosne i Hercegovine.\nO namaJantar Group2020-12-17T12:47:23+00:00\nZa zvanični ulazak Jantar grupe kao privatne kompanije u oblast geologije smatramo 15. decembar 2000. godine, kad su kompanija Jantar grupa iz Beograda i Odsek za ekonomsku geologiju na Rudarsko-geološkom fakultetu Univerziteta u Beogradu organizovali okrugli sto na temu „Geologija – kako dalje?“ Tokom devedesetih godina prošlog veka, osnivač Jantar grupe, g. Dušan Simić, radio je kao asistent na Odseku za ekonomsku geologiju i odatle brojni kontakti koji su ga kasnije, u vidu saveta i nesebične pomoći, usmerili ka osnivanju same kompanije.\nDuga porodična tradicija je sigurno imala uticaja na to. Deda g. Dušana Simića, Vasilije Simić, bio je geolog i doktor nauka koji je pre Drugog svetskog rata bio direktor Geološkog zavoda Kraljevine Jugoslavije. Tradicija se zatim prenela na njegovog oca i ujaka koji su uspešno radili u geologiji čitav život, kako u zemlji tako i u inostranstvu. Dva brata su takođe geolozi, dok četvrta generacija geologa uspešno završava studije.\nJantar grupa je tim inženjera koji zaista radi i donosi odluke kao tim. Na koji način? Tako što svi članovi tima aktivno učestvuju u projektima postavljajući pitanja i dajući predloge što rezultira vrhunskom uslugom za naše klijente i partnere.\nDušan SimićOsnivač i direktor\nDušan Simić je osnivač i direktor Jantar grupe d.o.o., vodeće privatne kompanije u Srbiji i regionu. Pre nego što će preći u privatni sektor i osnovati Jantar grupu, radio je u kompaniji Sofitel Auditor na proceni investicija. U periodu od 1995. do 1998. godine radio je kao asistent na Rudarsko-geološkom fakultetu na predmetima Ekonomska geologija i Ekonomika geoloških istraživanja.\nSa preko 25 godina u struci, zaslužan je za veliki doprinos u oblasti istraživanja i procene ležišta mineralnih sirovina u Srbiji, regionu, ali i u svetu. Član je Evropske federacije geologa kao i Američkog instituta profesionalnih geologa i sertifikovan je Profesionalni Geolog. Takođe, jedan je od osnivača i aktvni član Geološko-rudarske asocijacije Srbije (GRAS).\nSlobodanka LazarevTehnički direktor\nSlobodanka Lazarev radi u kompaniji Jantar grupa d.o.o. duže od 10 godina. Nakon uspešno završenih studija na Rudarsko-geološkom fakultetu, Univerziteta u Beogradu, počela je da radi kao geolog projektant. Unapređena je 2016. godine na pozicuju tehničkog direktora, gde ima veliku ulogu u poslovima vezanim za istraživanja različitih vrsta mineralnih sirovina u Srbiji i regionu, investicije i procene projekata.\nSvojom posvećenoš u pomogla je Jantar grupi da poboljša organizaciju poslovanja i ostvari poslovne konekcije. Prisustvovala je brojnim stručnim događajima, uključuju i u Torontu, geološkim i rudarskim konferencijama u regionu, kao i Mineral konferenciji u Beogradu, gde je govorila o ženama u rudarskom sektoru. Sertifikovan je profesionalni geolog i član Evropske federacije geologa.\nJovana Ječmenica je geolog projektant u Jantar grupi d.o.o. Studije je završila 2015. godine na Rudarsko-geološkom fakultetu, Univerziteta u Beogradu, stekavši zvanje Master geologa. Godine 2016. započela je svoju profesionalnu karijeru kao geolog u Jantar grupi. Bavi se istraživanjima različitih mineralnih sirovina u Srbiji i regionu, geološkim modelovanjem i proračunom rezervi.\nPoslednjih godina, posvećuje posebnu pažnju istraživanjima ležišta uglja i obojenih i plemenitih metala (Pb-Zn, Cu, Au, Ag). Autor je ili koautor velikog broja projekata istraživanja, izveštaja o rezultatima istraživanja, elaborata o resursima i rezervama, različitih studija kao i naučnih i stručnih radova. Učesnik je brojnih stručnih kongresa, seminara i kurseva, a pored toga pohađala je i edukativni program za preduzetništvo Lider projekt.\nLjiljana Vasojević je zaposlena u Jantar grupi d.o.o. duže od 10 godina. Po struci je inženjer elektrotehnike za elektroniku. U Jantar grupi radi kao administrator, formira i održava baze podataka i izrađuje grafičku dokumentaciju. Učestvuje u realizaciji izveštaja, projekata, elaborata u skladu sa svojom strukom. Angažovana je kao predstavnik rukovodstva za IMS (za QMS, EMS i OH&S).\nMilan LjubičićUpravnik gradilišta\nNebojša Simić je geolog junior u kompaniji Jantar grupa d.o.o. Osnovne studije je završio 2017. god. stekavši zvanje bečelora geologije (Bch geologije), a trenutno se nalazi na završnoj godini master studija na Rudarsko-geološkom fakultetu Univerziteta u Beogradu. Počeo je da radi u kompaniji Jantar grupa u oktobru 2019. god., a pre toga kao saradnik na terenskim radovima). U prethodnim godinama stekao je veliko iskustvo radom na terenu. Sarađivao je sa većim brojem kompanija na istraživanjima metala, nemetala kao i istraživanjima uglja. Ima iskustva kako sa svim geološkim terenskim programima i operacijama tako i sa logistikom pri izvođenju istih. U prethodnim godinama je pri istraživanjima samostalno vodio ekipe i upravljao radovima na terenu. Osim na terenskim istraživanjima uspešno sarađuje na pisanju projekata istraživanja, izveštaja o rezultatima istraživanja, elaborata o resursima i rezervama. Učestvovao je na različitim stručnim kongresima, seminarima i kursevima iz oblasti geologije.\nJantar grupa pruža kompletnu savetodavnu uslugu u vezi sa zakonskim okvirom potrebnim za obavljanje aktivnosti istraživanja u sektoru rudarstva u Republici Srbiji i regionu, kao i pomoć u osnivanju i razvoju kompanije u Srbiji.\nZakonodavno savetovanje prvenstveno uključuje pravne savete u oblastima geologije i rudarstva. To radimo u saradnji sa našim advokatima, a kroz pružanje pomoći za osnivanje preduzeća, pa prema stvaranju poslovnog inkubatora za novoosnovanu kompaniju. Zatim, pomažemo u poštovanju procedura za dobijanje različitih dozvola potrebnih za rad nove kompanije. Zakonodavno savetovanje dalje vršimo kroz obezbeđivanje uslova za rad kompanije, kao i kroz nadgledanje i vođenje kompanije dok se ona ne razvije.\nJantar grupa želi da bude prepoznata po svom načinu rada i zadovoljnim klijentima koji to potvrđuju. Želimo da budemo vodeća kompanija u regionu u oblastima naših delatnosti, kao i da budemo priznati u međunarodnim okvirima. Već smo dostigli nivo da imamo pravo potpisa u međunarodnim institucijama, kao što su berze i banke, u svojstvu kvalifikovanih i kompetentnih osoba.\nSvaka odluka koju donesemo – od zapošljavanja novog radnika do angažovanja na novom projektu – zasniva se na profesionalizmu i efikasnosti. Jantar grupa ima puno poštovanje prema klijentima, jer cenimo njihovo poverenje u nas. Naš pristup je jednostavan, direktan i efikasan: slušati, odgovarati, razumeti i pružiti rešenja koja zadovoljavaju potrebe naših klijenata. Imamo najbolje inženjere različitih nivoa stručnosti koji uvek ispune očekivanja klijenata.\nPROFESIONALIZAM I EFIKASNOST\nJantar grupa brine o životnoj sredini ispunjavanjem međunarodno priznatih ekoloških standarda i primenom širokog spektra strategija u svakoj fazi istraživanja. To znači da se sve naše istraživačke aktivnosti planiraju, izvode i prate kako bi se osiguralo da se negativan uticaj na životnu sredinu svede na minimum ili u potpunosti izbegne.\nSigurnost naših zaposlenih smatramo visokim prioritetem što nas razlikuje od mnogih naših konkurenata. Samo obezbeđivanjem njihove bezbednosti i dobrobiti, možemo da budemo u potpunosti efikasni za svoje klijente, ali i za sebe. Znajući da često radimo „na terenu“, naše osoblje je obučeno da jasno shvati rizike. Mi radimo u sistemu upravljanja bezbednošću koji je zasnovan na poštovanju priznatih standarda i postupaka koji smanjuju rizik za ljude, opremu, materijale i životnu sredinu.\nStvaramo izazovno radno okruženje koje motiviše naše zaposlene da neprestano sarađuju jedni s drugima, ali istovremeno formira i velika očekivanja od njih. Sve to čini da naše osoblje radi kao tim i profesionalno raste kao krajnji rezultat. Naš cilj nije samo da proširimo poslovanje, već i da pružimo visokokvalitetne usluge za koje su nam potrebni snalažljivi i dobro obučeni profesionalci koji uživaju u poslu, ali i poseduju strast prema geologiji i rudarstvu.\nDozvole za rad u Bosni i Hercegovini\nsertifikat EU Geologist\nSlobodanka Lazarev sertifikat EU Geologist\nKurs prve pomoći Slobodanka Lazarev\nLicenca za odgovornog izvođača Milan Ljubičić


Mark Zakerberg promenio status u "oženjen" – Nadlanu.com\nMark Zakerberg promenio status u "oženjen"\nObjavljeno 20. maja 2012. / 11:26:25\nOsnivač društvene mreže Fejsbuk, Mark Zakerberg, oženio se u subotu svojom dugogodišnjom devojkom Prisilom Čen. Par se venčao u dvorištu Zakerbergove kuće u Palo Altu, a ceremoniji je prisustvovalo nešto manje od stotinu gostiju.\nMark Zakerberg (28) juče je promenio svoj status na Fejsbuku u „oženjen“. Nakon devet godina zabavljanja, on je stao na ludi kamen sa godinu dana mlađom Prisilom Čen, koju je upoznao na Harvardu, piše „Blic„.\nKako je za „People“ otkrio jedan od gostiju koji je želeo da ostane anoniman, Mark i Prisila su se odlučili za skromnu svadbu jer oboje trenutno imaju mnogo obaveza.\nKompanija Fejsbuk je u petak izašla na berzu, a Prisila je u ponedeljak okončala studije medicine – istog dana kada je Zakerberg napunio 28 godina.\nGosti su mislili da su pozvani na zabavu povodom njenog diplomiranja, a tek kada su stigli rečeno im je da se zapravo radi o venčanju.\nOsnivač Fejsbuka je svojoj izabranici poklonio prsten sa „veoma jednostavnim rubinom„, otkrio je izvor.\nUmesto dukserice sa kapuljačom, koju Zakerberg najviše voli da nosi, ovoga puta je obukao klasično odelo, dok je Prisila nosila tradicionalnu belu venčanicu sa čipkom. Služio se suši iz lokalnog restorana.\nPar je venčanje planirao mesecima, ali su čekali da Prisila diplomira, rekao je izvor.\nDo 10 sati u Vojvodini glasalo 11 odsto\nCesid: Nikolić osvojio 49,3 a Tadić 47,5 odsto birača\nREKLA „DA“ NA MALDIVIMA: Verila se Maja Šuput, udvarači ostali slomljenih…


Aktivnosti strane vojske bez odobrenja Damaska smatraju se agresijom - Sputnjik Srbija\n15:13 25.12.2015 (osveženo 15:14 25.12.2015) Preuzmite kraći link\nStrano mešanje u Siriji bez odobrenja vlasti u zemlji, čak i tokom operacija protiv terorista, smatra se agresijom protiv suvereniteta Sirije, rekao je sirijski ambasador Rijad Hadad.\n„Mi smo upozoravali da strane akcije u Siriji, čak i protiv naoružanih terorističkih grupa, moraju da se koordiniraju sa sirijskom vojskom i sirijskom Vladom. Bilo koja strana intervencija bez saglasnosti naše Vlade smatra se agresijom protiv suvereniteta naše zemlje“.\nMoskva je započela vazdušne napade protiv DAEŠ-a 30. septembra, na zahtev sirijskog predsednika Bašara el Asada.\nMeđunarodna koalicija na čelu sa SAD realizuje posebnu kampanju protiv DAEŠ-a u Siriji od 2014. bez odobrenja Saveta bezbednosti UN ili zvaničnog Damaska.\nDAEŠ, Sirija, agresija, ambasador, koalicija


Poseta predsednika Srbije Gadžinom Hanu – IN info\nPoseta predsednika Srbije Gadžinom Hanu\nZa opštinu Gadžin Han 27. april 2021. godine bio je istorijski dan jer je predsednik Republike Srbije Aleksandar Vučić prvi put u istoriji posetio opštinu Gadžin Han. Sastanku su prisustvovali ministar poljoprivrede Branislav Nedimović, ministar zdravlja Zlatibor Lončar, vd direktor Puteva Srbije Zoran Drobnjak, gradonačelnica Niša Dragana Sotirovski, predsednici opština Nišavskog okruga i načelnik Nišavskog okruga.\nPredsednik Aleksandar Vučić rekao je: „Za nas je Gadžin Han veoma važan jer ne želimo da se život ovde završava. Želimo da napredujete, da imate siguran posao i da svojoj deci garantujete budućnost. Razgovaraćemo i o industrijskoj zoni, uložićemo mnogo novca i u naredne dve godine uradićemo više nego u prethodnih 20 godina “.\nPre obilaska Gadžinog Hana, predsednik Republike Srbije revkcinisao se u zdravstvenoj ambulanti u Pukovcu, opština Doljevac. Revakcinacijom u Nišavskom okrugu, nada se da će motivisati ljude da se vakcinišu u većem broju, jer je prema njegovim rečima, stopa smrtnosti veća u našem okrugu igradu, za razliku od Novog Sada i okruga u Vojvodini. Kako se prema istraživanjima dokazalo da lakšu sliku imaju pretežno vakcinisani ljudi, nada se poboljšanju situacije u Nišavskom okrugu.\nBroj poseta: 104\nprethodnaSaopštenje JKP "Objedinjena naplata"


Kultura Moj Bar - Moj Bar\nPROMJENA DATUMA IGRANJA PREDSTAVE „BAJKA O RIBARU I RIBICI“\nIz PR službe Barskog ljetopisa obavještavaju javnost da se igranje predstave za djecu „Bajka o ribaru i ribici“, planirano za četvrtak 06. februar u 18h, pomjera iz tehničkih razloga, za četvrtak 27. februar u 18h i pozivaju publiku da obavi svoje rezervacije karata za novi datum na broj +382 68 …\nAUTORSKO VEČE SLAVICE MILOŠEVIĆ OTVORILO KNJIŽEVNI PROGRAM\nCrnogorska književnica Slavica Milošević otvorila je književnu selekciju Zimske scene „Ljetopisa“ u četvrtak 30.januara u 20h, promocijom svog ukupnog stvaralaštva u prostoru novootvorene Gradske knjižare u Baru, čime je i zvanično započela saradnja između Festivala i „Nove knjige“. Ova mlada poetesa, esejistkinja i novinarka publici je u novom ambijentu predstavila …\nMagija bioskopa se vraća u Bar!\nNovo platno, 2k rezolucija slike, dolbi saraund zvuk za potpuni ugođaj, topla sala, kokice… Magija bioskopa se vraća u Bar! Cinebar 2020 je sjajna ideja iza koje stoji Kulturni centar Bar, a koja podrazumijeva povratak u bioskop od 3. do 9. februara i projekciju aktuelnih filmskih naslova u preuređenom, a nostalgičnom ambijentu. …\nKnjiževno veče Slavice Milošević u Baru\nCrnogorska književnica Slavica Milošević otvoriće književnu selekciju Zimske scene „Ljetopisa“ u četvrtak 30.januara u 20h, promocijom svog ukupnog stvaralaštva u prostoru novootvorene Gradske knjižare u Baru, čime će i zvanično započeti saradnja između Festivala i „Nove knjige“. Selektor književnog programa dr Milun Lutovac ranije je najavio da će ovogodišnja Zimska …\nPetar Dobričanin otvorio muzički program Zimske scene\nU Dvorcu kralja Nikole u Baru u četvrtak 23. januara sa početkom u 20h, nastupom crnogorskog gitariste Petra Dobričanina, otpočeo je i muzički segment treće Zimske scene „Barskog ljetopisa“. Barska publika pokazala je proteklog četvrtka da ima sluha i interesovanja za klasičnu muziku i u, do posljednjeg mjesta ispunjenoj sali …\nPredstava Gospodska krv u Domu kulture\nPredstava Nikšićkog pozorišta „Gospodska krv”, rađena po tekstu Marka Kavaje u režiji Slobodana Marunovića biće izvedena u barskom Domu kulture, u petak, 24. januara, sa početkom u 20 časova.\nPoznati crnogorski gitarista Petar Dobričanin nastupiće u četvrtak, 23. januara u Dvorcu kralja Nikole u Baru sa početkom u 20h, čime će započeti muzički program ovogodišnjeg izdanja Zimske scene „Barskog ljetopisa“. Petar Dobričanin, profesor gitare, rođen je u Podgorici gdje je stekao osnovno i srednje muzičko obrazovanje u klasi Srđana Bulatovića, kod …\nPredstavom „Prah“ otvorena treća Zimska scena festivala „Barski ljetopis“\nPredstavom „Prah“ u velikoj sali Doma kulture u Baru, u četvrtak veče 16. januara otvorena je treća po redu Zimska scena festivala „Barski ljetopis“. Veliko interesovanje publike i do posljednjeg mjesta ispunjena sala još jednom su pokazali da Bar ima sve brojniju pozorišnu publiku te da je ovakav tip festivala …\nTreća Zimska scena „Barskog ljetopisa“ pod već prepoznatljivim sloganom „Četvrtkom u Baru“ počinje 16. januara predstavom „Prah“ crnogorskog reditelja Veljka Mićunovića. Koprodukcijsko ostvarenje Narodnog pozorišta Beograd i Šabačkog pozorišta na scenuće donijeti velikani srpskog glumišta Nataša Ninković i Zoran Cvijanović. Po tekstu Đerđa Špira, jednog od najpoznatijih savremenih mađarskih pisaca, …\nSutomore utvrđenjem Tabija dobija kulturno-turistički punkt\nNevladina organizacija “Novo i ljepše Sutomore” preksinoć je u Dvorcu kralja Nikole organizovala prezentaciju druge faze arheoloških radova utvrđenja Tabija na Golom brdu u Sutomoru. Nosilac ovog projekta je JP Kulturni centar Bar, a finansiraju ga Turistička organizacija i Ministarstvo kulture, kao i privrednici Sutomora. “Ogroman potencijal ovog projekta u …\nOtvaranje barske Biblioteke nakon renoviranja\nNakon završenog renoviranja, barska Narodna biblioteka i čitaonica „Ivo Vučković“ biće otvorena za korisnike bibliotečkih usluga od ponedjeljka, 13. januara tekuće godine, po ustaljenom radnom vremenu: radnim danima od 07-19 i subotom od 07-12 časova.\nCrnogorska premijera filma “Četiri ruže” Vasilija Nikitovića 9. januara u barskom Domu kulture\nSvečana premijera rediteljskog filmskog prvjenca Vasilija Nikitovića “Četiri ruže” u Crnoj Gori, na kojoj će se publici pokloniti dio glumačke ekipe, biće održana u četvrtak, 9. januara u barskom Domu kulture, sa početkom u 19h. Njome će Kulturni centar Bar, krovna institucija kulture u ovom gradu, ujedno i otpočeti realizaciju …\nBarski hor “Zima” i dječji film “Crvenkapa” u Domu kulture\n” Koncert u podne”u Domu kulture\n“Koncert u podne” – Novogodišnje pjesme u izvođenju mr Aleksandre Vojvodić Jovović i gostiju. Dom kulture, 26.12. u 12 h\nZimska scena „Barskog ljetopisa“ po treći put otvoriće svoja vrata ljubiteljima kulture i umjetnosti u četvrtak 16. januara. Pod sloganom „Četvrtkom u Baru“ koji je već uveliko prepoznatljiv, sa posebnim akcentom na društvene mreže, program će se odvijati jednom nedjeljno, a iz selekcije pozorišnog, muzičkog, književnog, likovnog i dječjeg segmenta …


ĐUKANOVIĆ IZNEO 'NEPRISTOJNU PONUDU' SPC: Kako će reagovati vrh srpske crkve?\nRazgovori o ovom predlogu Crne Gore bi trebalo da se vode uz asistenciju međunarodnih institucija, predložio je navodno Đukanović.\nPredsednik Crne Gore Milo Đukanović predložio je da se od 1. juna do 1. avgusta vode pregovori između države Crne Gore i Srpske pravoslavne crkve, prenose nezvanično crnogorski mediji.\nPrema tim informacijama, SPC u Crnoj Gori na osnovu predloga Đukanovića trebalo da se preimenuje u pravoslavnu crkvu Crne Gore, a protokolarna >> Pročitaj celu vest na sajtu SrbijaDanas.com << jurisdikcija bi ostala u okviru Srpske pravoslavne crkve. Prema tom predlogu, crkvena služba bi se vršila isključivo po pravoslavnim kanonima.\nSveštenstvo "pravoslavne crkve Crne Gore" bi po predlogu ostalo isto (rezidentno i stranci sa državnom boravišnom dozvolom), a zastava Crkve bi trebalo da bude grb Crnojevića.\nBogoslovija bi, prema predlogu, trebalo da radi po zakonu o školstvu Crne Gore, a došlo bi do promene Zakona o slobodi veroispovesti, gde bi se o imovini SPC vlasništvo dokazivalo u sudskom umesto u upravnom postupku.\n30.Maj.2020: Crna Gora


Beta\t 18. decembra 2015. 10:05\nMinistarstvo poljoprivrede i zaštite životne sredine saopštilo je danas da su uspešno zbrinuta tri primerka vuka (Canis lupus) – mužjak i dve ženke u specijalizovanom prihvatilištu za krupne zveri u Grčkoj.\nAkcija je sprovedena u saradnji sa nevladinom organizacijom “Četiri Šape” i stručnjacima za krupne zveri Biološkog fakulteta Univerziteta u Beogradu i Prirodnjačkog Muzeja u Beogradu.\nKada je pronađen u oktobru 2006. godine, mužjak vuka bio je povređen. Nakon saniranja povrede zbrinut je u sklopu prihvatilišta za pse u Pančevu. Crna vučica je pronađena u avgustu 2008. godine, a zatim zbrinuta u Pančevu, a treća vučica, odnosno hibrid vuka i psa, pronađena je u februaru 2014. godine.\nOva tri vuka, kako navodi Ministarstvo poljoprivrede, nije bilo moguće pustiti u prirodu, jer su odrasli u zatočeništvu i naviknuti su da se ljudi staraju o njima, što znači da ne mogu samostalno da žive na slobodi.\nKako je saopšteno, tokom privremenog boravka u prihvatilištima za pse u Pančevu i Zrenjaninu, vukovima je obezbeđen poseban ograđen prostor sa prirodnom podlogom i vegetacijom, bazenima i brlozima, ali je bilo neophodno da se zbrinu u specijalizovano prihvatilište za krupne zveri, odnosno vukove.\nVuk (Canis lupus) ima status strogo zaštićene vrste u većem delu Vojvodine, dok na ostatku teritorije Srbije ima status zaštićene, ali istovremeno i lovne vrste. Ova vrsta je zaštićena međunarodnim ugovorima poput CITES i Bernske konvencije, a u svim državama EU ima status stroge zaštite.


SDA pozdravila novu Strategiju o Zapadnom Balkanu | Faktor.ba\nSDA pozdravila novu Strategiju o Zapadnom Balkanu\nobjavljeno: 07.02.2018. u 13:46\n-Nova Strategija ostavlja mogućnost da učestvujemo u otvorenoj trci, u kojoj možemo sustići i prestići države koje su trenutno ispred nas na putu članstva u EU. Od posebne važnosti je pažnja koja će biti posvećena uvezivanju Evropske unije i Zapadnog Balkana u oblasti sigurnosti, kako bismo zajednički kreirali odgovore na vanjske sigurnosne izazove i prijetnje s kojima se zajednički suočavamo - saopćili su iz SDA.\nU Strategiji je, nastavljaju, istaknuto da buduće članice ne mogu blokirati pristupanje drugih zemalja kandidatkinja, kao i da će sve zemlje prije ulaska u EU morati riješiti bilateralne sporove, uz obavezu poštivanja međunarodnog prava i obavezno pristajanje na arbitražu u slučaju da međusobno ne riješe sporove.\n-SDA poziva sve političke lidere u Bosni i Hercegovini da period koji je pred nama iskoriste za ispunjavanje uvjeta i provođenje reformi koje će transformisati našu državu, društvo i ekonomiju, usklađujući ih sa evropskim standardima i vrijednostima - saopćeno je.


Cena valutnog para na osnovu tačaka ulaska i obima otvorenih naloga...\nCena valutnog para na osnovu tačaka ulaska i obima otvorenih naloga za kupovinu i prodaju\nIndikator prosečnih tačaka ulaska predstavlja zbirnu vrednost ulaska svih pozicija trejdera na tržištu. Prosečna tačka ulaska nije usmerena na kupovinu i prodaju, s obzirom da se izračunava na osnovu svih trenutno otvorenih pozicija, uključujući dugoročne i kratkoročne.\nUkoliko je vrednost blizu prosečne tačke ulaska, trend datog valutnog para je slab i sporedna kretanja preovlađuju. Ukoliko se vrednost nalazi dalje od tačke ulaska, postoji verovatnoća stvaranja trenda. Trend je snažan u slučaju da se cena značajno udaljava od pozicije proseka.\nDa bi došlo do preokreta trenda potrebno je da sledeći uslov bude zadovoljen: prosečna pozicija preseca cenu valutnog para u pravcu suprotnog onom koji je preovlađivao kada je trend bio aktivan:\n- Ukoliko je trend u porastu, preokret nagoveštava presecanje linije proseka tačke ulaska od strane cene valutnog para u pravcu odozgo na dole;\n- Ukoliko trend opada, preokret se nagoveštava kada cena valutnog para preseca liniju proseka tačaka ulaska u pravcu odozdo na gore.


Majka i otac Srbina koji je prihvatio igrati za Kosovo – otpušteni iz institucija koje finansira Srbija – Ljepota Islama\nRoditelji Ilije Ivića, prvog Srbina koji je prihvatio poziv da nastupa za neku od nogometnih selekcija Kosova, dobili su otkaz, tvrdi Izvršni odbor Nogometnog saveza Kosova (FFK).\nU informaciji iz kosovske kuće nogometa stoji da je Savez “potresen informacijom da su roditelji mladog srpskog nogometaša koji igra za prištinski Flamurtari dobili otkaz u institucijama u kojima su radili, a koje finansira Srbija”.\nKako prenosi Radio Slobodna Evropa, razlog je što je 17-godišnjak iz Gračanice prihvatio igrati za omladinsku selekciju Kosova, koje Srbija ne priznaje kao državu.\nKako se kaže u informaciji, Ilijina majka radila je kao civilni službenik u Općini Gračanica, a otac u obrazovanju.\nFFK je oštro osudio, kako navodi, “ovaj kukavički čin” rukovodilaca institucija koje funkcioniraju u okviru kosovskog sistema.\nTvrde da taj čin ima za cilj zastrašivanje srpskih građana koji Kosovo smatraju svojom državom.\nFFK je pozvao kosovske i međunarodne institucije, uključujući i UEFA-u i FIFA-u, da snažno reagiraju u “sprečavanju takvih diskriminatornih pojava”.\nOvo je muslimanska porodica koja je ubijena u Kanadi 397 views\nAktuelna situacija u Siriji i san poslanika Danijela o događajima pred Sudnji dan 203 views


Potpisivan ugovor o izvođenju radova na izgradnji lokalne infrastrukture u Kladnju - Akta.ba\n27.09.2021. 15:16 / Izvor: Akta.ba\nPotpisivanje Ugovora o izvođenju radova na izgradnji lokalne infrastrukture kroz asfaltiranje lokalnih cesta na području općine Kladanj upriličeno danas je u zgradi općini Kladanj.\nPredmet pomenutog Ugovora je regulisanje međusobnih obaveza ugovornih strana Općine Kladanj, Federalnog ministarstva raseljenih osoba i izbjeglica i Izvođača radova firmi G.P."Nahonal-Gas" d.o.o Breza i "Holex" d.o.o Živinice.\nUkupna cijena radova predmetnog Ugovora iznosi 119.509,94 KM, a učesnici u finansiranju su Federalno ministarstvo raseljenih osoba i izbjeglica sa 101.583,45 KM i Općina Kladanj u iznosu 17.926,49 KM.\nPrema riječima Općinskog načelnika Jusufa Čavkunovića ovo je jedan od ugovora koji se realizuju u tekućoj godini, a koji će imati za cilj ravnomjeran razvoj lokalne zajednice kroz ulaganje u infrastrukturu po svim mjesnim zajednicama i naseljenim mjestima na području općine Kladanj.


Akcije na Volstritu pale za tri odsto, strahuje se od moguće recesije\nTrgovci na Volstritu\nVrednost akcija na američkim i evropskim berzama u sredu je naglo pala pošto su glavni ekonomski indikatori nagovestili mogućnost globalne recesije. Vodeći američki berzanski indeksi pali su za oko 3 odsto.\nJedan od indikatora je da su kamatne stope na obveznice američke vlade sa dospećem od dve godine kratko vreme bile više od kamate na obveznice sa rokom dospeća od deset godina, što se smatra pouzdanim znakom recesije.\n"Ljudi su sve više uvereni da globalni rast slabi, što počinje da se oseća i u Sjedinjenim Državama", ocenjuje za agenciju Rojters finansijski ekspert Genadij Goldberg.\nPredsednik Donald Tramp je za loše ekonomske vesti okrivio Federalne rezerve.\n"Federalne rezerve nas usporavaju. Podigli su kamatne stope previše i prebrzo. Sada su prespori da ih smanje", tvitovao je Tramp.\nTramp, koji ističe da je snažna američka ekonomija jedan od glavnih razloga da ga birači ponovo izaberu 2020. godine, više puta je kritikovao centralnu banku, koja je nezavisno telo, što nije dovoljno brzo smanjila osnovne kamatne stope.


Džoker u galopu juri preko 200.000 gledalaca – CLUBBING.RS\nOctober 23, 2019 • No Comments •Film\nReditelj nas “voza“ kroz stanja svesti Artura Fleka, da na kraju ni sami nismo sigurni šta je dobro a šta zlo. Da li je ovaj svet potpuno potonuo u licemerstvo ili se sistem ipak bori za pravičnije društvo? Jedno od sonovnih načela filmskog posla jeste da se kritika nekog dela ostavi kritičarima I publici. U slučaju Džokera mišljenja su dijametralno suprotna, svakoj je film doživeo na svoj način, ali apsolutno niko nije rekao da je Džoker loš film. Svako ko je izašao iz prepune bioskopske sale nije ostao ravnođušan na dešavanja u filmu Upravo tako, film Džoker se približava brojci od 200.000 gledalaca u našoj zemlji i to u punom galopu.\nPovodom impozantnog broja gledalaca kao i velikih kontroverzi koje je film podstakao u javnom, kulturnom pa i političkom životu Srbije, napravili smo razgovor o filmu sa direktorom Blitz Distribucije ekskluzivnim zastupnikom američke kompanije Warner Bros za region, gospodinom Vladanom Sretenovićem koji se nalazi na čelu tima koji je Džokera predstavio domaćoj publici:\nTags: Blitz, Džoker


Kosovski bokseri ponovo vraćeni - Sport - Dnevni list Danas\nPočetna » Sport » Kosovski bokseri ponovo vraćeni\nPrelaz Merdare Foto: EPA/ KUSHTRIM TERNAVA\nDelegacija sa Kosova, koju čine tri boksera, selektor i sekretar Bokserskog saveza Kosova, od subote pokušavaju da odu u Beograd kako bi učestvovali na svetskom prvenstvu koje se održava u glavnom gradu Srbije od 24. oktobra do 6. novembra.\nSelektor Bokserskog saveza Kosova Besim Brahimi je za RSE rekao da su srpske vlasti u nedelju na graničnom prelazu Merdare i privele delegaciju Kosova po „nalogu Vlade Srbije“.\nRečeno im je da Srbija ne priznaje Kosovo kao državu, a samim tim ni državna obeležja Kosova.\n„Svetska bokserska federacija je zatražila od Bokserskog saveza Srbije da dozvoli učešće (Kosova). Govore da će nam dozvoliti, a s druge strane nas vraćaju sa granice. Smatramo da Svetski olimpijski komitet više neće dozvoliti da se ovakva prvenstva organizuju u Srbiji, zbog maltretiranja koje nanose sportistima“, rekao je Brahimi.\nKosovska delegacija je u subotu dva puta pokušala da uđe u Srbiju, ali su vraćani sa graničnih prelaza, najpre zbog dresova sa državnim obeležjima, a potom zbog kosovskih dokumenta.\nBesim BrahimiBoksKosovo i MetohijaBeograd


Inspektori: Neuspešna poseta Iranu\nIranski nuklearni pogon\nInspektori Međunarodne agencije za atomsku energiju kažu da poseta Iranu koja je trebalo da im omogući pristup glavnim nuklearnim pogonima i fizičarima, nije bila uspešna, dok vrhovni lider Islamske republike upozorava da nikakve prepreke neće zaustaviti nuklearni program njegove zemlje.\nŠef agencije Ujedinjenih nacija Jukija Amano, danas je izjavio da je Iran odbacio zahtev za inspekciju vojnog kompleksa Parčin nedaleko od Teherana, gde se pretpostavlja da je smešten tajni podzemni nuklearni pogon. On je rekao i da je Teheran odbio da dozvoli njegovom timu da razgovara sa fizičarima ili vodi suštinske razgovore o iranskom nuklearnom razvoju.\nVrhovni lider, ajatola Hamenej, prkosno je uzvratio da će se iranski nuklearni program nastaviti uprkos „pritiscima, sankcijama i atentatima“, naglasivši da njegova zemlja ne razvija nuklearno oružje.\nGlavni inspektor Herman Nakerts je danas rekao da su razgovori bili „razočaravajući“. On je objasnio da su inspektori došli u najnoviju posetu – kao i prethodnu, neodlučnu, prošlog meseca – „u konstruktivnom duhu“, ali da nisu mogli da pronađu put napred. Nakerts je dodao da će naredni koraci agencije biti određeni posle podnošenja izveštaja šefu i Upravnom odboru agencije, koji treba da se sastane početkom idućeg meseca.\nFrancuska je danas osudila iransku odluku da ne dozvoli inspektorima potpuni pristup nuklearnim objektima, kao još jednu „propuštenu priliku“, koja bi mogla da smanji šanse za obnavljanje širih razgovora Teherana i svetskih sila. Izrael i Sjedinjene Države nisu isključile upotrebu vojne sile za sprečavanje Irana da se domogne nuklearnog oružja.\nTeheran preti da će i sam preduzeti vojnu akciju ako zaključi da su ugroženi iranski nacionalni interesi. Zamenik ruskog ministra inostranih poslova Genadij Gatilov, danas je upozorio Izrael da bi napad na Iran bio „katastrofalan“ i umanjio značaj neuspeha najnovije misije Međunarodne agencije u Teheranu, rekavši da i dalje postoje šanse za nove razgovore.


Visokoškolske ustanove se predstavile srednjoškolcima – GRAD Kruševac\nNaslovna » Obrazovanje » Visokoškolske ustanove se predstavile srednjoškolcima\nĐacima koji ove godine završavaju neku od srednjih škola u Kruševcu, odnosno Rasinskom okrugu, svoje obrazovane profile predstavilo je oko 28 visokih škola i fakulteta iz cele Srbije. To je učinjeno na današnjem Sajmu visokih škola i fakulteta koji je organizovala Školska uprava Kruševac u saradnji sa Nacionalnom sluzbom za zapošljavanje, Regionalnom privrednom komorom i Gradskom upravom\nSajam je namenjen učenicima koji završavaju srednju školu, a cilj je da se informišu o smerovima, prijemnom ispitu ali i mogućnostima za kasnije zaposlenje.\nKako je istakao načelnik Školske uprave, Zoran Asković, djaci na ovaj način na jednom mestu mogu da videponudu visokih škola i fakuteta iz cele Srbije, a odziv je svake godine sve veći kada su u pitanju i izlagači i posetioci.\nĐaci, koji još uvek razmišljaju šta bi želeli da upišu, mogu da se obrate i Nacionalnoj službi koja vrši testiranja koja im mogu pomnoći u donošenju odluke o daljem školovanju.\nNa standu Fakulteta zaštite na radu iz Niša, asistent Nikola Mišić, rekaoje da ove godine Fakultet upisuje novu generaciju brucoša na dva studijska programa Zaštita na radu i Zaštita životne sredine. Na budžetu će biti po 100 studenata na oba smera dok je po 80 studenata na samofinansiranju. Studenti koji završe ovaj fakultet imaju mogućnost zapošljavanja u resornim ministarstvima koji se bave zaštitom na radu, agencija koje se bave zaštitom na radu i životne sredine, sektoru za vanredne situacije. On je istakao da u ovom periodu ovaj fakultet predstavlja jednu perspektivnu ustanovu koja može da školuje inžinjere budućnosti.\nPR Fakulteta za hotelijerstvo i turizam iz Vrnjačke Banje Jelena Petrović naglasila je da je ovo jedini državni fakultet za hotelijerstvo i turizam. On postoji od 2011 godine. Svake godine upiše se 200 studenata na smerovima hotelijerstvo i turizam, zdravstveni turizam i gastronomski menadžment. Za prijemni ispit polaže se test opšte kulture, a u okviru informatora budući studenti mogu pronaći 70 odsto pitanja koja će se naći na ovogodičšnjem prijemnom ispitu. Na ovom fakultetu studenti će se susresti i sa teorijom ali i praksom u više od 150 hotelskih i turističkih preduća iz Srbije i inostranstva.\nĐacima koji ove godine završavaju neku od srednjih škola u Kruševcu, odnosno Rasinskom okrugu, svoje obrazovane profile predstavilo je oko 28 visokih škola i fakulteta iz cele Srbije. To je učinjeno na današnjem Sajmu visokih škola i fakulteta koji je organizovala Školska uprava Kruševac u saradnji sa Nacionalnom sluzbom za zapošljavanje, Regionalnom privrednom komorom i Gradskom upravom Sajam je namenjen učenicima koji završavaju srednju školu, a cilj je da se informišu o smerovima, prijemnom ispitu ali i mogućnostima za kasnije zaposlenje. Kako je istakao načelnik Školske uprave, Zoran Asković, djaci na ovaj način na jednom mestu mogu da videponudu visokih škola i fakuteta iz…\nRejting korisnika 4.75 ( 28 glasova)\nasković đaci sajam škola srednjoškolci ustanove\t2019-03-07\nTag : asković đaci sajam škola srednjoškolci ustanove\nPrethodni : Tribina Saveta za rodnu ravnopravnost – “Zašto slavimo 8. mart”\nSledeći : Uspešno završena osmomartovska akcija dobrovoljnog davanja krvi\n13. aprila 2021., 09:35


Град и СПЦ дају одвојен помен жртвама "Рације" - Јадовно 1941. - КУЛТУРА СЈЕЋАЊА\nGrad i SPC daju odvojen pomen žrtvama “Racije”\nSrpska pravoslavna crkva (SPC) i grad Novi Sad 70 godina nakon zloglasne “Racije”, kada su mađarski fašisti januara 1942. godine ubili i pod led Dunava i Tise bacili 12 763 nedužna čovjeka, obilježiće i ove godine odvojenim pomenima na novosadskom Keju žrtava racije.\nPrema najavama iz kancelarije episkopa bačkog Irineja, Eparhija i novosadska Crkvena opština 22. januara s početkom u 19.00 časova održaće prigodan program povodom godišnjice “Racije” u Srpskom narodnom pozorištu (SNP).\nDan poslije, 23. januara, na novosadskom Keju žrtava racije pored Dunava, s početkom u 12.00 časova, biće održan pomen, koji će služiti episkop Irinej uz sasluženje lokalnog sveštenstva.\nIz kabineta novosadskog gradonačelnika Igora Pavličića najavljeno je da će grad svoj pomen žrtvama “Racije” organizovati, takođe, na Keju, ali 21. januara, pošto su propali dogovori sa Eparhijom o zajedničkoj komemoraciji.\nU vojnoj akciji, nazvanoj “Racija”, pripadnici mađarske fašističke okupacione soldateske januara 1942. godine ubili su i pod led Dunava i Tise bacili 12.763 nedužna čovjeka – mušakarce, žene, starce i djecu.\nJedan od najvećih genocida u Evropi tokom Drugog svjetskog rata počinjen je na području južne Bačke i Novog Sada, a nedužne žrtve razularenih mađarskih fašista, koje su prvo ubijane pucanjem u potiljak, a potom bacane po led Dunava i Tise, u najvećem broju su bili Srbi, potom Jevreji, kao i jedan broj Roma.


Predsednik opštine Gornji Milanovac Dejan Kovačević organizovao je, po treći put, Dan otvorenih vrata, dan u okviru kojeg građani imaju priliku da na jednom mestu razgovaraju sa predstavnicima lokalne samouprave i javnih preduzeća.\nPrijemu su prisustvovali i zamenica predsednika Jadranka Dostanić, načelnik Opštinske uprave Aleksandar Jevtović, direktor Javnog preduzeća za izgradnju opštine Božidar Vučetić i direktor JKP „Gornji Milanovac“ Rajko Nešković.\n„U okviru akcije „Dan otvorenih vrata“, za ove tri subote, primili smo oko 60 građana. Stručne službe uveliko rade na rešavanju problema na koje su građani ukazali prethodna dva puta, neki su već i rešeni. Danas su dominantne teme bile zapošljavanje i infrastruktura. Mi, kao lokalna samouprava, imamo veoma dobru saradnju sa Nacionalnom službom za zapošljavanje. Prekjuče su, kroz Sajam zapošljavanja, poslodavci iskazali potrebu za 120 radnika, a mi ćemo kroz politiku samozapošljavanja nastaviti da opredeljujemo značajna sredstva kao meru podrške nezaposlenima. Što se infrastrukture tiče, direktor Vučetić prisustvovao je današnjem sastanku i mi ćemo se truditi da u narednom periodu rešimo što više infrastrukturnih problema“ , istakao je predsednik opštine Dejan Kovačević.


M. D.\t 25. novembra 2015. 13:51\nAvio kompanija Viz Er predstaviće, kako je saopšteno danas, novi Erbas avion A321 na promotivnom letu za medije na relaciji London Budimpešta.\nViz Er je prošle je nedelje počela sa letovima svojim prvim Erbasovim avionom A3211 sa 230 sedišta, saopštila je kompanija.\nIzvršni potpredsednik Viz Era Džon Stivenson je rekao da je najveća prednost novog aviona A321 za putnike što će kompanija moći da uvede još niže cene, kao rezultat veće efikasnosti u odnosu na avion A320, a odlikuje ga i novi, moderan enterijer.\nViz Erov prvi let sa avionom A321 zvanično je počeo sa komercijalnim operacijama između Budimpešte i aerodroma Luton, u Londonu, 20. novembra.\nOsim ovog aviona Viz Er ima narudžbu od dodatnih 26 aviona čija je proizvodnja u toku, a isporuka se očekuje sve do 2018, dok drugi avion stiže tokom decembra, a planirano je još devet u toku naredne godine.\n“Oduševljeni smo što možemo da poželimo dobrodošlicu Viz Eru kao novom korisniku A321 aviona, koji će povećati kapacitet na najpopularnijim Viz Erovim rutama i omogućiti kompaniji veću zaradu zahvaljujući najnižim troškovima po sedištu od svih aviona sa jednim prolazom”, rekao je izvršni potpredsednik Erbas zadužen za regione Afrike, Evrope i Azija-Pacifika Kristofer Bakli.\nViz Er je nedavno najavio sporazum o lizingu sa CDB Leasing-om (lizing kompanija Kineske investicione banke), koji omogućava finansiranje šest novih aviona, uključujući i ova dva koja će biti isporučena u ovoj godini.\nViz Er je najveća nisko-budžetna avio-kompanija u regionu Centralne i Istočne Evrope, koja koristi flout od 64 Erbas A320 i jednog Erbas A321 za letove na preko 390 linija iz 22 baze, povezujući 115 gradova u 39 zemalja.\nErbas A321Wizz Air